Bakıdan qaçan varlılar\nTarix: 24-11-2015, 16:01 Oxunma sayı: 1 184 Bölmə: Reklam-Banner / İqtisadiyyat\nBöhran Azərbaycanın restoran biznesinə ciddi təsir göstərib və sektorda ciddi geriləmə yaşanmaqdadır. ANS PRESS-in paytaxt Bakı restoranlarında apardığı araşdırmadan məlum olub ki, keçən ilin eyni dövrü ilə müqayisədə müştəri sayında orta hesabla 30 faizə qədər azalma müşahidə edilir.\nBakının ictimai iaşə sektorunda fəaliyyət göstərən iş adamı Elvin Rəsul ANS PRESS-ə müsahibəsində restoranlarda müştəri sayının azalmasını əhalinin gəlirlərinin azalması ilə bağlayır: "Devalvasiyaya baxmayaraq, keçən illə müqayisədə bizim qiymətlərdə heç bir dəyişiklik olmayıb. Amma müştəri sayında əməlli-başlı azalma var. Biz ailəvi restoran xidməti göstəririk. Yəni ailə başçıları öz həyat yoldaşları və övladları ilə istirahət üçün gəlirlər. Müştəri kontingentinin azalması üzrə araşdıma aparmışıq. Məlum olub ki, restorana gəlişi seyrələn ailələrin gəlirləri azalıb. Başçısı iş yerini itirmiş ailələr isə restorana gəlməyi dayandırıblar”.\nElvin Rəsul - iş adamı\nRestoranların azalan müştəri sayı uyğun olaraq restoran işçilərinin sayının da azalmasına səbəb olub. Gəlirləri azalan bəzi restoranlar ümumiyyətlə bağlanır və bütün işçilərini çıxarırlar. Bu böhran nəticəsində işsiz qalanların sayını daha da artırır. İlin əvvəlindən bağlanan 30 min iş yerinin bir hissəsi də məhz restoran sektorunun payına düşür.\nHalbuki, tam tərsinə ola bilərdi və dünyanın bir çox ölkələrdi olduğu kimi böhran dövründə məhz restoran biznesinin hesabına yeni iş yeri açıla bilərdi. Məsələn, Böyük Britaniyanın Uels əyalətini 2008-ci il böhranından xilas edən sektorlardan biri məhz ictimai-iaşə sahəsi olmuşdu. Ağır maşınqayırma, gəmiçilik və mədənçiliyin güclü olduğu əyalət böhran vaxtı restoran biznesini çiçəkləndirdi. Uels hökuməti buna turizmin genişləndirilməsi hesabına nail oldu. Ucuz otellər və ucuz yeməklər dünyanın hər yerindən turistlərin Uelsin mərkəziKardifə axın etməsinə səbəb oldu.\nHəmin vaxtlar Kardifdə qiymətlər çox aşağı idi. Məsələn, ailəvi turistlərin qalması üçün nəzərdə tutulmuş xüsusi zonada yerləşən otel şəraitli və hər cür mənzil şəraitinə malik iki otaqlı evin sutkası 30 funta verilirdi. Həmin vaxt London metrosunda 1 gedişin qiyməti 5 funta bərabər idi. Minimum maaşın 1100 funt olduğu bir ölkə üçün bu, həddindən aşağı qiymət idi. Kardif restoranlarında 5-7 funta nahar etmək mümkün idi. Məhz qiymətlərin ucuzluğu dünyanın hər yerindən turistləri Uelsə cəlb edirdi.\nAzərbaycanda isə vəziyyət tam tərsinədir. Dövlət Statistika Komitəsinin məlumatına görə, ölkəyə gələn turistlər ildən ilə azalır. Əgər 2008-ci ildə Azərbaycana turist yollayışı ilə gələnlərin sayı 19,2 min təşkil etdiyi halda, 2014-cü ildə bu göstərici 10,6 minə düşüb. Amma bu illər ərzində xaricə gedənlərin sayı iki dəfə artıb. 2008-ci ildə Azərbaycandan xaricə 40,3 min nəfər turist getmişdisə, 2014-cü ildə bu say 81,6 minə qalxıb.\nÖlkəyə gələn turistlərin ölkələr üzrə təsnifatı göstərir ki, gələn turistlər Azərbaycan mətbəxi ilə yaxın tanış olan ölkələri təmsil edirlər - 2014-cü ildə gəlmiş 10 min 657 turistin 4 min 192-si rusiyalı, 4 min 174-ü isə türkiyəli olub. Azərbaycana gələn turistlər əsasən kabab və plov kimi ənənəvi yeməklərin dadına baxmağa gəlirlər. Buna görə də turist sayının ildən ilə azalması başqa amillərlə yanaşı restoran biznesindəki vəziyyətlə də bağlıdır. Azərbaycan restoranları əsasən ortadan yuxarı vəziyətli ailələr üçün xidmət göstərir.\nTurizm sektorunda fəaliyyət göstərən iş adamı Ruslan Quliyev turistlərin yollayış əsasında qidalandıqları restoranlarda qiymətin elə də baha olmadığını bildirir. «Xarici turistlərə yollayışdan asılı olaraq iki və ya üç dəfə yemək verilir. Biz restoranlara nahara görə 5-7 manat, axşam yeməyinə görə isə 12-15 manat ödəyirik. Buna görə turistlərin yeməkdən elə bir narazılığı olmur. Ola bilsin ki, turistlər sərbəst şəhər çıxanda rastlaşdıqları qiymətdən narazı qalırlar»,- deyə Ruslan Quliyev ANS PRESS-ə bildirib.\nRuslan Quliyev - iş adamı\nTürkiyədəki Quş adası zonasının təcrübəsi göstərir ki, xarici turistlər məhz yollayışdan kənar qiymətlərə fikir verirlər. 1990-cı illərin əvvəlində zona xarici turistlər üçün açılan il böyük turist axını yaşandı. İaşə müəssisələri qiyməti qaldırdı, həmin vaxt Antalyada pivənin bokalı 1 dollara verildiyi halda, Quş adasında 5 dollardan satıldı. Ticarət sektoru böyük pullar qazandı. Amma növbəti il turist heç gəlmədi və artıq 20 ildən artıqdır ki, zonayə turist axını bərpa edilmir.\nAzərbaycan da bu məqamı nəzərdən qaçırmamalıdır. Böhran illərində bütün ölkələri xilas turist axınını bərpa etmək üçün məsələyə kompleks yanaşılmalıdır. Ucuz otellərlə yanaşı, ucuz milli yeməklər təqdim edən restoran şəbəkələri də yaradılmalıdır. Bu, xarici turistlərlə yanaşı orta və nisbətən aşağı imkanlı təbəqələri müştəri sırasına qata bilər.\nTarix: 26-04-2019, 14:25 Oxunma sayı: 423 Bölmə: Cəmiyyət\nTarix: 26-11-2021, 14:24 Oxunma sayı: 82 Bölmə: Kriminal\nBaş Narkotiklərlə Mübarizə İdarəsinin keçirdiyi növbəti əməliyyatlar zamanı narkotiklərin satışını\nTarix: 29-01-2020, 13:22 Oxunma sayı: 387 Bölmə: Cəmiyyət\nAzərbaycanın quşçuluq təsərrüfatlarında "quş qripi”, yaxud hər hansı kütləvi tələfata səbəb ola\nSumqayıtda cərimələnən sürücülərin sayı açıqlanıb\nTarix: 22-06-2020, 23:35 Oxunma sayı: 553 Bölmə: Sumqayıt\nTarix: 25-05-2020, 10:38 Oxunma sayı: 275 Bölmə: ---\nTarix: 17-07-2019, 12:54 Oxunma sayı: 794 Bölmə: İqtisadiyyat


Naxçıvanda nağdsız hesablaşmalar genişləndirilir - Report.az\nNaxçıvanda nağdsız hesablaşmalar genişləndirilir\n2 Mart, 2016 22:34\nBakı. 2 mart. REPORT.AZ/ Naxçıvan Ali Məclisi “2016-2018-ci illərdə Naxçıvan Muxtar Respublikasında müasir elektron ödəniş xidmətlərinin tətbiqinin və nağdsız hesablaşmaların genişləndirilməsi üzrə Proqram”ı təsdiq edib.\n“Report”un xəbərinə görə, Naxçıvan Ali Məclisinin sədri Vasif Talıbov bununla bağlı sərəncam imzalayıb.\nElektron ödəniş xidmətlərinin tətbiqi təsərrüfat subyektlərində maliyyə intizamının gücləndirilməsinə xidmət edir.\_\n2016-cı ilin 1 yanvar tarixinə muxtar respublika ərazisində 500 ədədi Naxçıvan şəhərində, 544 ədədi rayon və kənd mərkəzlərində olmaqla, cəmi 1044 ədəd POS-terminal mövcud olub. Bu, 2014-cü illə müqayisədə 4 dəfə çoxdur. 2016-cı ilin 1 yanvar tarixinə muxtar respublika ərazisində 55-i Naxçıvan şəhərində, 43-ü isə rayon və kənd mərkəzlərində olmaqla, ümumilikdə, 98 ədəd bankomat quraşdırılıb. Dövlət qurumları tərəfindən göstərilən xidmətlər üzrə ödənişlərin, cərimə və rüsumların elektron ödəniş formasında aparılması üçün lazımi infrastruktur yaradılıb.\nProqram elektron ödəniş infrastrukturunun inkişaf etdirilməsi, yeni xidmətlərin tətbiqi və əhatə dairəsinin genişləndirilməsi, əhalinin və iqtisadi subyektlərin elektron və ödəniş xidmətlərindən daha aktiv istifadəyə təşviq edilməsi ilə bağlı tədbirlərin həyata keçirilməsini nəzərdə tutur.


Baş Nazir Yaponiyanın Xarici işlər nazirinin müavini ilə görüşüb - Report.az\nNovruz Məmmədov Yaponiyanın xarici işlər nazirinin müavini ilə görüşüb\nBaş Nazir Yaponiyanın Xarici işlər nazirinin müavini ilə görüşüb 5 Sentyabr, 2019 17:47\nNazirlər Kabinetindən "Report"a verilən məlumata görə, görüşdə Baş Nazir Novruz Məmmədov Azərbaycan ilə Yaponiya arasında əlaqələrin yüksək səviyyədə olduğunu qeyd edib.\nYaponiyanın xarici işlər nazirinin müavini Kenji Yamadanın Azərbaycan Respublikasının Prezidentinin iştirak etdiyi “Şimal-2” elektrik stansiyasının istismara verilməsi mərasiminə qatılması da iki ölkənin əlaqələri üçün tarixi əhəmiyyət daşıyır. Baş Nazir ölkə başçısının mərasimdəki çıxışını bir daha xatırladaraq bildirib ki, stansiyanın qurulması Yaponiya-Azərbaycan əməkdaşlığının təzahürüdür. Novruz Məmmədov Azərbaycan ilə Yaponiya arasında energetika, iqtisadiyyat, sərmayə qoyuluşu, səhiyyə, ətraf mühitin mühafizəsi və digər sahələrdə əməkdaşlığın yüksək səviyyədə olduğunu qeyd edərək digər istiqamətlərdə də əlaqələrin inkişafı üçün böyük potensialın mövcudluğunu diqqətə çatdırıb.\nGörüşdə qeyd olunub ki, Azərbaycanın Yaponiya ilə münasibətlərində iqtisadi əməkdaşlıq prioritet istiqamətlərdəndir. Yaponiya şirkətlərinin Azərbaycan iqtisadiyyatında təmsil olunmasının ikitərəfli münasibətlərin inkişafı üçün böyük əhəmiyyət daşıdığını qeyd edərək Azərbaycanda yaradılan əlverişli investisiya mühiti haqqında qonağa ətraflı məlumat verib.\nSumqayıt sakini Ceyranbatan bağlarında ölü halda tapılıb


VHP üzvləri beynəlxalq Gənclər Forumunda iştirak ediblər - FOTO - VHPVHP\nİyl 25, 2015 Posted by admin Gənclər, VHP KİV-də\t516\nGürcüstan Parlamentində (Kutaisi) Azərbaycan, Gürcüstan, Ermənistan və Ukraynadan olan fəal gənclərin iştirakı ilə III Gənclər Forumu işə başlayıb.\nVHP mətbuat xidmətinin məlumatına görə, Forumda Azərbaycandan iqtidar və müxalifət partiyalarının gənc üzvləri iştirak ediblər. Tədbirin təşkilatçısı Niderlandın çoxpartiyalı demokratiya institutu, Böyük Britaniya və Niderlandın Tiflisdəki səfirlikləridir.\nTədbirdə Avropa İttifaqının komissarı Stefan Füle və Hollandiyanın siyasi partiyalarının üzvləri də iştirak edirlər. Forumun ikinci günündə VHP üzvü Samir Әsədli plenar sessiyada “Siyasi qərar vermə prosesində vətəndaş cəmiyyətinin rolu” mövzusunda məruzə edib. Hemçinin forumda VHP GT üzvü Elgiz Qəhraman da iştirak edib, Cənubi Qafqazda demokratikləşmə mövzusunda çıxış edib.\nForum 27-28 mart tarixlərində keçirilib və bu gün başa çatıb.\nQeyd edək ki, Azərbaycandan Forumun işinə 8 siyasi partiya təmsilçisi qatılıb.\nSamir Əsədlinin çıxışı:\n“Demokratik dövlətlərdə hakimiyyət bir qayda olaraq üç yerə bölünür: Qanunverici, icraedici və məhkəmə sistemi.\nBu qurumlar arasında səlahiyyət bərabər bölündükdə, yəni biri digərinin işinə müdaxilə deyil, ədalətlə nəzarət etdiyi müddətcə əsl hakimiyyət seçənin, yəni xalqın əlində olur. Belə ki, hakimiyyətdə şəffaflıq hökm sürdükdə gizli bir şey qalmır və seçkidə xalq layiq olanı yenidən hakimiyyətə gətirir, olmayanı isə tarixin arxivinə göndərir.\nBu gün hansı ölkə bu məsələni ən gözəl şəkildə həll edə bilibsə, ən yüksək demokratiya da məhz həmin ölkələrdə müşahidə olunmaqdadır. Dünyanın hansı ölkəsinə baxırsınız-baxın, bu prinsipin təxminən hər yerdə işlədiyini görəcəksiniz, hansı ölkədə iradə buxovlanırsa, insan haqları tapdalanırsa, heç şübhəsiz, bu prinsip orada pozulmuşdur. Bu prinsipin, daha doğrusu, hakimiyyət bölgüsünün pozulduğu, səlahiyyətlərin bir əldə toplandığı ölkələrdə isə avtoritar, yaxud da totalitar rejimlər meydana çıxır. Çünki o cür ölkələrdə tək iradə çoxluğun iradəsini istismar altına alır. Bu istismarın və avtoritarizmin qarşısını alan və dövlət idarəçiliyinə qeyri-rəsmi nəzarəti həyata keçirən altstrukturlar da mövcuddur. Bu sıraya müstəqil medianı, siyasi partiyaları və vətəndaş cəmiyyətini aid etmək olar.\nVətəndaş cəmiyyəti və hüquqi dövlət ideyası, nəzəriyyəsi və praktikası Qərbdən bütün dünyaya yayıldığı kimi, bu sahədə böyük təcrübəsi olan beynəlxalq təşkilatların əksəriyyəti də Avropa və Amerikada yerləşir. Bu mənada, ən böyük səlahiyyətləri və dünya dövlətlərinə təsir gücü olan beynəlxalq qurumlardan BMT, Avropa Şurası (onun ixtisaslaşmış qurumları), Avropa İttifaqı və başqalarının adlarını çəkmək olar.\nBu günkü anlayışlarla vətəndaş cəmiyyətini demokratiyanın mövcud olduğu təbii mühit kimi nəzərdən keçirmək olar və lazımdır. Vətəndaş cəmiyyəti ictimai orqanizmin həyat fəaliyyətinin demokratik prinsiplərinin təkrar istehsalına daima xidmət edən amil kimi nəzərdən keçirilə bilər. Vətəndaş cəmiyyətinin əsas subyekti insan və dəyərlər sistemidir. Bu cəmiyyətin əsas məqsədi şəxsiyyətin tələbatlarını ödəmək, mənafeyini və hüquqlarını qorumaqdır. Vətəndaş cəmiyyəti və hüquqi dövlətin arasındakı qarşılıqlı münasibətlərdən danışarkən, onu qeyd etmək olar ki, burada şaquli əlaqələrin üfüqi əlaqələrə və əksinə çevrilməsi prosesi baş verir. Dövlət strukturlarının bəzi elementləri vətəndaş cəmiyyətinin qurumlarına, əksinə, bəzi vətəndaş cəmiyyəti strukturları – parlament və siyasi partiyalar dövlət strukturlarına çevrilir. Demokratik cəmiyyətlərdə vətəndaş cəmiyyəti və hüquqi dövlət arasında sıx qarşılıqlı əlaqə yaranır, totalitar rejimlərdə isə dövlət cəmiyyəti özünə tabe edir, ictimai və şəxsi həyata müdaxilə edir. Vətəndaş cəmiyyətində insanlar azadlıq əldə edir, mülkiyyətə sahib olur, kamil şəxsiyyət kimi yetişir. Vətəndaş cəmiyyəti yalnız yetkin hüquqi dövlət şəraitində geniş fəaliyyət göstərir. Bu cəmiyyətin formalaşması zamanı bütün sahələrdə sivilizasiyalaşma baş verir. Vətəndaş cəmiyyətinin hüdudlarına gəldikdə, o, bir tərəfdən mülkiyyət, plüralizm, sabitliklə, digər tərəfdən hüquqi dövlət, demokratiya və vətəndaşların ictimai fəallığı ilə sıx bağlıdır.\nÇox təəssüf ki, bu gün Cənubi Qafqaz ölkələrində vətəndaş cəmiyyəti böyük problemlər yaşayır. Bu gün sözügedən ərazidə – sabiq sovet respublikalarında vətəndaşın dərdə çevrilən problemləri başdan aşır. Dövlət qurumları vətəndaşın problemini görməzdən gəlir, problemləri həll etmir və etmək istəmir. Məhkəmələr müstəqil olmadığından bura müraciətlər də heç nəyi dəyişmir. Vətəndaşın üz tuta biləcəyi üçüncü qapı vətəndaş cəmiyyəti – QHT-lərdir – qeyri-hökumət təşkilatları. QHT-lər dövlətdənkənar fəaliyyət formasıdır. Bəziləri xarici donorlardan, əksəriyyəti yerli hakimiyyətin törəmələri olaraq hökumətdən maliyyə yardımı alaraq fəaliyyət göstərirlər. Dövlətdənkənar dövlətin təsiri olmadan demək deyil. Xarici donorlardan asılı olan bəzi QHT rəhbərləri zaman-zaman hakimiyyətin təzyiqi ilə üzləşdiklərini iddia edirlər. İddiaların çoxu reallığı əks etdirir. Siyasi hakimiyyətin fəaliyyətini kəskin tənqid edən, beynəlxalq qurumlara alternativ hesabatlar göndərən, siyasi məhbus problemini qabardan QHT-lər dövlət qeydiyyatına alınmır, rəhbərləri həbs edilir, fəaliyyətləri məhdudlaşdırılır, barələrində vergi borcları uydurulur. Bu isə heç şübhəsiz nəticə etibarı ilə dövlət idarəçiliyində hüquqpozmalarının geniş arealı əhatə etməsinə səbəb olur.\nHüquqi dövlətdə vətəndaş cəmiyyətinin inkişaf etmiş institutları fəaliyyət göstərməlidir. Ənənəvi olaraq bu institutlar sırasına birinci növbədə siyasi partiyalar, həmkarlar təşkilatı, qeyri-hökumət təşkilatları, kütləvi informasiya vasitələri, həmçinin ailə, məktəb, biznes və s. daxildir. Bu institutlar vasitəsilə vətəndaşlar sərbəst şəkildə, dövlətin, onun orqanlarının və məsul şəxslərının birbaşa iştirakı olmadan gündəlik həyat fəaliyyətləri ilə bağlı əksər problemlərini həll edirlər. Və dövlət nə qədər demokratikdirsə, vətəndaşların öz problemlərinin həlli üçün dövlətə müraciət etmək ehtiyacı o qədər azdır. Başqa sözlə, vətəndaş cəmiyyəti kənar müdaxiləyə ehtiyac duymayan özünütənzimləyən təşkilat kimi fəaliyyət göstərir.\nİnkişaf etmiş vətəndaş cəmiyyəti institutlarının əlahiddə əhəmiyyət daşıması onunla şərtlənir ki, o, hüquqi dövlətin sosial əsasını təşkil edir və onsuz sonuncunun varlığı mümkün deyil”.


525-ci Qəzet - Beynəlxalq və analitik jurnalistikanın mövcud durumu\nVÜQAR ZİFƏROĞLU: "BEYNƏLXALQ JURNALİSTLƏR QƏRBDƏ DƏ, SOVET İMPERİYASI DÖNƏMİNDƏ DƏ HƏR ZAMAN MÖTƏBƏR, SÖZÜNƏ ETİBAR EDİLƏSİ ŞƏXSLƏR KİMİ QƏBUL OLUNUBLAR"\nBakı Dövlət Universiteti Jurnalistika fakültəsinin bir qrup tələbəsinin fakültənin dekanı, filologiya üzrə elmlər doktoru Vüqar Zifəroğlu ilə beynəlxalq və analitik jurnalistikanın mövcud durumu mövzusunda söhbəti.\n- Vüqar müəllim, bu gün ölkəmizdə analitik jurnalistika sahəsində fəaliyyət göstərən jurnalistlər öz üzərinə düşən vəzifəni yerinə yetirirlərmi?\n- Mən deməzdim ki, ölkəmizdə analitik jurnalistikayla bağlı durum ürəkaçandır. Professional nöqteyi-nəzərdən analitik jurnalistika ilə məşğul olanlar azdır. Bu, daha çox xəbər jurnalistikasına meylli olmağımızdan irəli gəlir. Açıq etiraf edək ki, analitik jurnalistika çətin bir istiqamətdir. Ümumiyyətlə, analitik kimi yetişmək üçün uzun illərini bu sahəyə verməlisən. Və təkcə jurnalistika ilə məşğul olmaq deyil, eyni zamanda, tədqiqatını apardığın istiqamət üzrə özünü təsdiq etməyin tələb olunur ki, sənin təhlillərin ciddi şəkildə nəzərə alınsın, qəbul olunsun. Bəlkə də, çətinlikdən irəli gələn bir şeydir ki, analitik jurnalistikaya meyl o qədər də güclü deyil. Amma dünya jurnalistikasında analitik jurnalistika meyar hesab olunur.\n- 90-cı illər analitik jurnalistikası ilə bugünkü arasında hansı fərqlər var?\n- İndi daha müsbət məqamları qeyd etmək olar, nəinki 90-cı illərin əvvəlində. 90-cı illərin əvvəlində müstəqil Azərbaycan jurnalistikası hələ yeni-yeni pöhrələnirdi. Nəzərə alaq ki, sovet imperiyası dövründə müstəqil jurnalistikadan söhbət belə gedə bilməzdi. Kommunist Partiyasının iradəsinə tabe olan, totalitar rejim tərəfindən idarə olunan bir mətbuat var idi. Milli Azadlıq Hərəkatı ilə ilk qaranquşlar meydana çıxdı. Təbii ki, Qarabağdakı prosseslər də buna təsir göstərdi. Həmin dövr jurnalistikası, yəqin ki, həmkarlarım da mənimlə razılaşarlar, 90-cı illərin əvvəlində yayımlanan məqalələrin əksəriyyəti daha çox araşdırma jurnalistikasına meylli idi. Yəni tariximizlə bağlı yeni-yeni səhifələr yayımlayırdılar, tarixi şəxsiyyətlərimizlə bağlı arxivlərdən yeni məqamlar aşkarlayırdılar. O dövrdə insanlar buna ac idi. Çünki sovet dövründə qapadılmış informasiyalar üzə çıxarıldı və bu da araşdırma tələb edirdi. 90-cı illərin əvvəlində mən analitik jurnalistikanın deyil, araşdırma jurnalistikasının maraqlı şəkildə vüsət almasını qeyd edə bilərəm. O dövrdə analitik jurnalistikaya ciddi meyl yox idi. Əksinə, indi buna daha çox rast gəlmək olar. İstər iqtisadiyyat, istər geosiyasət sahəsində analitik yazılar daha çoxdur.\n- Universitetdə Beynəlxalq jurnalistika ixtisasının son buraxılışı 1999-cu ildə olub. Son 20 ildə bu ixtisasın olmaması beynəlxalq jurnalistika sahəsində hansı boşluqlar yaradıb?\n- Beynəlxalq jurnalistika elə bir sahədir ki, daim öz üzərində işləmək və təkmilləşmək tələb edir. Bəli, bakalavr üzrə son buraxılış 1999-cu ildə oldu, ondan sonra isə yalnız magistratura pilləsi üzrə beynəlxalq jurnalistika üzrə qəbul var. Deməzdim ki, kadr baxımından boşluqlar var. Amma bir məqamı da qeyd edim ki, bakalavr səviyyəsində bu ixtisasa yiyələnmək əlavə üstünlüklər verir. Bir misal çəkim, biz - beynəlxaq jurnalistikanın bakalavr dərəcəsini bitirən ali təhsilli beynəlxalq jurnalistlər həftənin dörd günü "Xarici dil 1" keçirdik, üç günü "Xarici dil 2". Məndə bu, ingilis dili və ərəb dili idi. Bu, çox vacib məqamdır. İkinci məsələ isə ondan ibarətdir ki, beynəlxalq jurnalistlərə bir sıra fənlər tədris olunurdu ki, bu da beynəlxalq jurnalistika istiqamətinin özünün spesifikliyi ilə bağlı idi. Məsələn, Beynəlxalq hüququn əsasları, Beynəlxalq münasibətlər tarixi. Təbii ki, bunları mənimsəməsən, beynəlxalq jurnalist kimi yetişə bilməzsən. Bu anlamda bakalavr daha dərin bilik verə bilər. 1998-ci ildən isə bizdə magistraturaya qəbul həyata keçirilir. Və prinsip etibarilə kadr baxımından bir o qədər də çətinlik yoxdur. Beynəlxalq jurnalistikanı bitirən, ali təhsilli xeyli beynəlxalq jurnalistlərimiz var. Amma onlar bu ixtisasda nə dərəcədə peşəkardırlar, özlərini təsdiq edə bilirlər, bu, başqa bir məsələdir.\n- 2015-ci ilin noyabrında müasir dövrdə informasiya müharibələri ilə bağlı bir çıxışınız olub. Çıxışda ölkəmizə qarşı Ermənistan tərəfindən informasiya savaşı ilə paralel olaraq mediamızın, eyni zamanda, Qərb, Rusiya və İran mediasının manipulyativ basqılarına da məruz qaldığını qeyd etmişdiniz. Bəs, hazırkı vəziyyət necədir?\n- Ümumiyyətlə, informasiya müharibəsi elə bir şeydir ki, bunu yalnız müharibə şəraitində, müharibə edən ölkələrin arasında getdiyini düşünmək yanlış olar. Yəni sülh zamanı da informasiya müharibəsi və ya belə deyək, media manipluyativ informasiya vasitəsi ilə bir ölkənin media məkanının başqa bir ölkənin media məkanına nüfuz etməsi məsələsi təbii prosesdir. XlX əsrin sonlarından başlayaraq bu proses davamlı şəkildə gedir. Bizə qonşu olan ölkələr var. Onların da təbii ki, siyasi hədəfləri, həm regionda, həm Cənubi Qafqazda, həm də yaxın Şərqdə öz maraqları var. Azərbaycanın da strateji bir ölkə olduğunu nəzərə alsaq, onların bizim media məkanımıza manipluyativ müdaxilə etmək cəhdləri təbii haldır. Bizim də buna qarşı cavab verməyimiz, bunun qarşısını almağımız tədqiq edilir. Bu da təbiidir. Bu mənada, bəli, müəyyən təsirlər var - Qərb tərəfdən də təsir var, qonşu ölkələrdən də. Yəni bu müdaxilələr yalnız Ermənistan tərəfdən deyil. Ermənistanla birbaşa açıq bir informasiya savaşı var. Təbii ki, bizim media məkanımıza, öz maraqlarından çıxış edərək müəyyən informasiyaları ötürüb, öz təsir qaydalarını genişləndirmək istəyən ölkələr var. Bunu inkar etmək olmaz. Bizim də buna qarşı savaşan peşəkar jurnalistlərimiz var.\n- Beynəlxalq jurnalistika bu gün həmişə olduğundan daha da vacibdir. Ona görə kadr hazırlanması mühümdür. Bu gün bu sahədə vəziyyət necədir və prestijli olması üçün nələr edilməlidir?\n- Bizdə beynəlxalq jurnalistikaya magistratura səviyyəsində bizdə qəbul aparılır. Artıq neçə illərdir, jurnalistika fakültəsində ilyarımlıq tədris keçirilir və 6 ay müddətində də magistrant dissertasiyanın müdafiəsinə hazırlaşır. İki illik tədris prosesidir. Amma Beynəlxalq jurnalistikanın bakalavr pilləsində tədris olunması da əhəmiyyətlidir. Çünki bütün bilikləri magistraturada vermək olmur. Bu, işin birinci tərəfidir. İkinci tərəfi isə, fikirimi qüvvətləndirərək arqument gətirim, fakültəmizdə jurnalistikanın ixtisaslaşmalarına yeddi ixtisas üzrə qəbul aparılır. Bu ixtisaslaşmalara sənəd vermək üçün bakalavrda jurnalistika ixtisasını bitirmək şərt deyil. Yəni təsəvvürünüzə gətirin ki, İdman Akademiyasının bakalavr üzrə məzunu Jurnalistikanın bu yeddi ixtisaslaşmasında magistraturaya istənilən yerə sənəd verə bilər. Təbii ki, Dövlət İmtahan Mərkəzinin müsabiqələrindən keçərsə. Yaxşı, biz onlara jurnalistikanın əlifbasınımı öyrədək, yoxsa beynəlxalq jurnalistikanımı? Yəni bax belə məqamlar çıxır ortaya. Bu mənada, əslində, söhbət təkcə beynəlxalq jurnalistikadan getmir.\n- Hər şey təhsil, tədrisdən ibarət deyil və Jurnalistikada praktika daha çox önəmli deyilmi?\n- Mən bu fikirlə razıyam. Üçünüz də bizim tələbəmizsiniz. Bilirsiniz ki, son iki ildə praktikanı nə qədər artırmışıq. Yəni treninqlər, seminarlar, kurslar. Hazırda Vergilər Nazirliyində praktikalar başlayıb. Amma bir şey də var. Jurnalistika yalnız nəzəriyyə ilə olmadığı kimi təkcə praktika ilə də olmaz. Əgər mən beynəlxalq jurnalist kimi yetişmək istəyirəmsə, ixtisaslaşdığım bölgənin tarixini mütləq bilməliyəm. Mən Yaxın Şərq üzrə ixtisaslaşmışam. 1999-cu ildən Yaxın Şərqdən yazıram. 12-13 ildir təhlil edirəm. Yaxın Şərq tarixini, dinlərini, dillərini bilirəm. Mən bu sahəyə illərimi vermişəm. Amma mənim bir bazam da var. Beynəlxalq münasibətlər tarixini keçmişəm, beynəlxalq hüquq keçmişəm. Yəni o bünövrə olmalıdır. Təsəvvür edin ki, bir ev tikirsiniz onun bünövrəsi, fundamenti olmur. Bünövrəsi olmayan ev dayanıqlı ola bilər? Əlbəttə, yox. Ona görə də tək bir jurnalistika ixtisası üzrə qəbul aparılması doğru deyil. Bizdə bir neçə ixtisas üzrə qəbul getməlidir. Media kommunikasiya fakültəsi olaraq bir neçə ixtisas üzrə də qəbul aparılmalıdır. O cümlədən, beynəlxalq jurnalistika ixtisası üzrə. Bundan sonra biz o yeddi ixtisaslaşmada magistratura üzrə daha peşəkar kadrı növbəti mərhələ üçün hazırlayıb təqdim edə bilərik. Magistratura elmi səviyyədir, bu mənada bakalavrdakı hazırlıq çox ciddi önəm daşıyır.\n- Beynəlxalq jurnalistika sahəsində peşəkar kimi formalaşmaq üçün jurnalistikadan başqa hansı sahələr yaxından mənimsənməlidir?\n- Politologiyanı, tarixi, fəlsəfəni bilmək zəruridir. Bir məqamı qeyd edim ki, hansı region üzrə ixtisaslaşırsınızsa, onun spesifik məqamlarını bilməlisiniz. Məsələn, sən Yaxın Şərq üzrə peşəkar analitik olmaq istəyirsənsə, teologiyanı bilməlisən. Çünki Yaxın Şərqdə təkcə iri dövlətlər deyil, həm də müxtəlif sayda dini konsepsiyalar, təriqətlər, cərəyanlar, hərəkatlar var. Bunların necə ortaya çıxdığını, hansı ölkə ilə necə münasibət qurduğunu öyrənmək üçün mütləq məsələnin ideoloji-fəlsəfi dərinliyini bilməlisən. Və ya Amerika üzrə ixtisaslaşmısınızsa, Amerika ilə bağlı olan istər siyasi, istər mənəvi, istərsə də dini sistemi bilməlisiniz. Məsələn, Amerikada elə xristian cərəyanları var ki, bu günün özündə də dövlətə ciddi təsir göstərir. Bunları bilmək üçün gərək ciddi şəkildə işləyəsən. Beynəlxalq jurnalistlər Qərbdə də, Sovet imperiyası dönəmində də hər zaman birmənalı olaraq mötəbər, sözünə etibar ediləcək şəxslər kimi qəbul olunublar. Yəni beynəlxalq jurnalist olmaq bir o qədər də asan deyil. Beynəlxalq jurnalistika həmişə ən yüksək meyarlardan biri olub. Təhlilləri düzgün aparmaq üçün bunlar vacibdir. Bunları bilməsən, məsələn, İxvanil Muslimin ilə Sələfilərin nəyə görə bir-birinə rəqib olduğunu da bilməyəcəksən. Yaxud niyə FAT ilə HAVAS, hər ikisi Fələstinin azadlığı uğrunda mübarizə aparsa da, bir-birinə rəqibdir. Bu kimi incə məqamlar var ki, onlar bilmək üçün mütləq oxumalısan.


Kəmaləddin Heydərovun bacanağı məhkəməyə verildi – TƏFƏRRÜAT - AzToday\nKəmaləddin Heydərovun bacanağı məhkəməyə verildi – TƏFƏRRÜAT\nby Aztoday Xəbər Portalı 08 İyul, 2021 [23:05]\n08 İyul, 2021 [23:05]\nHit.az xəbər verir ki, iddiaçı “MKT İstehsalalat Kommersiya” MMC-dir. Məhkəmə çəkişməsinin səbəbi sığorta müqaviləsi üzrə mübahisələrdir. İddia Bakı Kommersiya Məhkəməsinin hakimi Ülkər Həsənovanın icraatındadır.\n“MKT İstehsalat Kommersiya” MMC-yə gəlincə, şirkətin qanuni təmsilçisi Rövşən Həsənovdur. Bu həmin Rövşən Həsənovdur ki, 19 dekabr 2019-cu il tarxidə Prezidenti İlham Əliyevin yanında pambıqçılıq mövsümünün yekunları və 2020-ci ildə görüləcək tədbirlərlə bağlı müşavirədə ölkələrin adını səhv salmışdı. O, çıxışında Avstraliya əvəzinə Avstriyanın adını qeyd edərkən ölkə başçısının “Avstriyada da pambıq yetişdirilir?” sualı ilə üzləşmiş və səhvini düzəltmişdi.\nAzərbaycanda yenidən sərt karantin tətbiq edilə bilər? (AÇIQLAMA)


harada dincəlməli : Center for Economic and Social Development (CESD)\nYeni turizm ilindən nə gözlənilir?\nPosted by Administrator on June 3, 2013 · Leave a Comment\nYeni turizm ilindən nə gözlənilir? Nicat Hacızadə: “Ölkəmizin turizm potensialından lazımınca istifadə edilmir” Azərbaycanda qeyri neft sektorunun inkişafında turizm sektoru mühüm yer tutur. Azərbaycanda turizm sektorunun inkişafı baxımından çox mühüm tədbirlər görülür, layihələr keçirilir, investisiyalar yatırılır. Qarşıdan yay mövsumunun gəldiyini nəzərə alaraq 2013-cü ildə Azərbaycan turizm sektorunda... Read More\nFiled under Məqalələr · Tagged with 15-20 dollara otel tapmaq mümkün olur. Amma Paytaxt otelləri içində 1 2 ulduzlu otellər olmadığından problemlər yaşanır. O cümlədən bu gün biz regionlara nəzər salsaq otellərin qiyməti adam başına 30 , 2002-2005-ci illər və 2010-2014-cü illər üçün turizmin inkişafına dair Dövlət Proqramlarının təsdiq olunmuşdur. Amma buna baxmayaraq turizmin inkişafı qonşu və xarici dövlətlərlə müqayisədə hələ də zə, 2012- cildə 1 690 494 turist Gurcustana turist gəlib, amma o şəhərlərdə 1-2 ulduzlu otel tapmaq olur ki, başqa belə bir tendensiya nəinki xarici turistlər, bu da ölkədəki otellərin qiymətləri ilə bağlıdır. Qafqaz ölkələri arasında ən çox məsləhət görülən Gürcüstandır. Ölkədəki otellərin qiyməti və keyfiyyətinə gəlincə iqtisadçı Nicat Hacızadə bildirib ki, bu rəqəmdə 2011 ilə müqayisədə 53 % çoxdur. O cümlədən bu ölkədə otellərin qiymətidə Azərbaycana baxdıqda çox münasibdir. 10 15 % Azərbaycandakı otellərdən ucuzdur. Mən bir fikir bildirim ki, bununla yaanşı, coğrafi baxımdan ölkəmizdə 9 iqlim tipi vardır, çox şaxəli landşafta malikdir. Buda o deməkdir ki, dincəlmək üçün yerlər, düzdü ucuzdur, Gürcüstan və Avropa ölkələrinə getməyi üstün tuturlar. Son statistikaya əsasən Türkiyəyə 35 milyondan çox turist gəlmişdir. Qonşu dövlət Gürcüstanında əsas hədəflərindən biri Turizm ölkəsinə çevirlmək, habelə yerli turistlər belə ölkəmizdə olan mövcud potensialdan istifadə etməməsidir. Yerli vətəndaşlar Türkiyə, harada dincəlməli, heç yerli turistlər üçün də sərfəli deyil. Avropanın bahalı şəhərləri ilə müqayisə olunduqda, hotel, hotel xidməti, hoteli bron etmək, hoteli rezerv etmık, hotellər, hotellərin qiyməti, hətta xaricdə istirahət edib məbləği bir başa yox yavaş-yavaş ödəmək imkanları var. Amma biz də əksəriyyət otellərdə ümumiyyətlə belə həvəsləndirici tədbirlər yoxdur. Əksinə sahibkarlar yay movusumund, investisiyalar yatırılır. Qarşıdan yay mövsumunun gəldiyini nəzərə alaraq 2013-cü ildə Azərbaycan turizm sektorunda qiymətlər, istirahət qiyməti, keyfiyyət nə səviyyədədir? Hal hazırda Azərbaycan gələn turistlərin sayına görə dünyada sonuncu yerlərdə qərarlaşıb. İqtisadi və Sosial İnkişaf Mərkəzinin ekperti Nicat Hacızadə bildirib ki, layihələr keçirilir, movsumlərlə əlaqədar. Məsələn, Mədəniyyət və Turizm Nazirliyi qiymətlərin salınacağın bildirsədə bu barədə ciddi bir addım atılmayıb. “Otellərin qiyməti Azərbaycanda nəinki xarici turistləri üçün, nə orta təbəqə nəzərə alınmır. Oteldə hər tərəfli xidmət aşağıdırsa sahibkar bu nəzərə almalıdır. Çünki turist ödədiyi məbləğ əvəzində aşağı xidmət görmək istəmir. İkinicisi rəqabət yoxdur. Xarici təc, ölkəyə gələın turistlərin sayı ilə ölçülür. Hökümətin əsas hədəf və prioritetlərindən biri Azərbaycan turizmin inkişafıdır ki, otellərdə həvəsləndirici kompaniyalar olur, payız, qış, qiymət, qiymətlə, qiymətlər necə oldu təyin olunur, qiymətlər təyin olunan zaman nə aşağı təbəqə, qiymətlər xidmət səviyyəsinə uyğun deyil. Birinci səbəb ona görə ki, Rusiya, şəxsi araşdırmamdı, turizm sektorunun yüksək səviyyədə inkişaf etməməsinin əsas səbəbi kimi turistlərin sayının az olmasıdır. “ Azərbaycan təbiətinə görə dünyanın ən gözəl yerlərindən biridir, təbiət baxımından potensialımız yüksəkdir. Amma gəlin baxaq biz bu sərvətləri necə dəyərləndiririk. Bundan başqa hər bir ölkədə turizmin inkişafı, ümumiyyətlə bizim ölkədəki otellərin əksəriyyəti ulduz məsələsini təyin etmə cəhətdən problemlər yaşayırlar. “Qiymətlərin yüksək olmasının əsas səbəbi qiymətqoymaq siyasətinin səhv aparılmasıdır ki, xaricdə olan Turzim şirkətləri vətəndaşlarına Azərbaycana getməyin heç də sərfəli olmadığını tövsiyə edirlər, yayın gəlməsi ilə əlaqədar bir sıra otellər 1 həftəlik xüsusi qiymət endirimləri həyata keçirir, yaz movusumdə otelin muştərisi olmur və sahibkar 1 movsum ərzində 1 illik otelin dövriyyə pulu çıxartmaq istəyir”- deyə N. Hacızadə bildirib., Yeni turizm ilindən nə gözlənilir? Nicat Hacızadə: “Ölkəmizin turizm potensialından lazımınca istifadə edilmir” Azərbaycanda qeyri neft sektorunun inkişafında turizm sektoru mühüm yer tutur. Azərbayca


Gecə yeməyin ziyanı düşündüyümüzdən də çoxmuş - 24 saat xəbərlər24 saat xəbərlər\nGecə yeməyin ziyanı düşündüyümüzdən də çoxmuş\n“The Telegraph” yeni elmi araşdırmaya əsasən gecələr yeməyin düşünüldüyündən də təhlükəli olduğundan yazıb.\nMəqalədə dyilir ki, gecələr qəlyanaltı etmək diabet və ürək xəstəlikləri riski yaradır.\nPennsylvania Universitetinin Perelman Tibb Məktəbinin alimləri aşkar ediblər ki, gecələr yemək qanda qlükoza və insulinin səviyyəsini qaldırır və bu da 2-ci tip diabetin əsas səbəblərindəndir.\nOnlar habelə bildirirlər ki, ümumiyyətlə ciddi vaxt rejimi olmadan yemək xolesterolun səviyyəsinə mənfi təsir göstərir.\nTədqiqatçılar 9 könüllü ilə keçirilən elmi təcrübə zamanı onlardan səkkiz həftə ərzində səhər 9-dan axşam 7-dək üç dəfə yeməyi və iki dəfə qəlyanaltı etməyi xahiş ediblər.\nDaha sonra eyni adamlara eyni yeməyi günortadan axşam 11-dək qəbul etməyi tapşırıblar. Hər iki təcrübə zamanı könüllülər axşam 11-dən səhər 9-dək yatmalı idilər.\nAlimlər aşkar ediblər ki, gecə yemək yeyənlərdə təkcə çəki yox, həm də insulin, qlükoza və xolesterolun səviyyəsi qalxıb.\nBu da aşkar olunub ki, gündüz vaxtı yeyənlərdə iştahanı stimullaşdıran hormon istehsal olunub. Bu hormon sonrakı saatlarda acmanın qarşısını alır və daha uzun müddətdə toxluq hissi yaradırdı.\nBu araşdırmaya rəhbərlik etmiş Namni Goel deyib ki, tədqiqatın nəticələri gündüz saatlarında yeməyin daha faydalı olduğunu bir daha təsdiqləyib.\nGecə saatlarında yeməyin ziyanlı olduğu barədə əvvəllər də az yazılmayıb, lakin “The Telegraph” bu adətin başqa ziyanlarından da söz açıb.\nAmerika alimlərinin fikrincə gecələr yemək insanın yaddaşına da mənfi təsir göstərir. California Universitetində aparılmış elmi təcrübə göstətib gecənin gec saatlarında yemək adəti olan adamda zehni funksiyalarla bağlı problemlər yaranır.\nBunun aşkara çıxarılması üçün alimlər bir qrup siçanı gündüzlər, digər qrupu isə gecələr yedizdiriblər.\nBundan sonra siçanların qəfəsdəki yeni obyektləri tanımaq qabiliyətini müşahidə ediblər.\nMəlum olub ki, gündüzlər yedizdirilən siçanlarda tanıma qabiliyyəti zəifləyib. Axı siçanların gecələr yeməsi onlar üçün normal sayılır.\nBu da aydın olub ki, vaxtında yeməmək uzunmüddətli yaddaşı zəiflədib.\n2015-ci ildə Kanada psixoloqları adamların yemək adətlərinin onların yuxu keyfiyyətinə necə təsir etdiyini araşdırıblar.\nAlimlər Tore Nielsen və Russell Powell 400 tələbədən özlərinin yemək və yatmaq adətləri barədə anketləri doldurmağı xahiş ediblər.\nAnket dolduranlardan 18 faizi inandığını bildirib ki, yedikləri yeməklər onların yuxularındakı narahatlığı, vahiməni və cəfəngliyi artırır.\nNielsen və Powell bu nəticəyə gəliblər ki, nəinki yeməyin vaxtları, hətta nə yeyilməsi də yuxulara təsir göstərir. Məsələn süd məhsulları və ədvalı xörəklər gecələr qorxulu və xoşagəlməz yuxuların görülməsinə səbəb olur.\nTürkiyədəki Dokuz Eylül Universitetinin araşdırmaçıları müəyyən ediblər ki, axşam saat 7-dən sonra yeyilən şam yeməyi infarkt riskini artırır.\nAlimlər aşkar ediblər ki, gec saatlarda yemək insanların qan təzyiqinin yuxu saatlarında qalxmasına səbəb olur. Onların fikrincə, hətta duzlu yemək də, gecə yeməkdən daha az təhlükəlidir.\nAxşam yeməyini yatmazdan iki saat əvvəl yeyənlərin 24 faizində qan təzyiqinin səviyyyəsi növbəti gün də yüksək olaraq qalıb.\nMədə turşuluğu və ertəsi gün…\nEkspertlərin fikrincə gecələr yemək qastro-ezofageal reflyuks xəstəliyinin, sadə dillə deyilsə mədə turşuluğunun riskini yaradır.\nVə nəhayət gecə saatlarında yemək ertəsi gün adamda güclü aclıq hissi yaradır. Bu ona görə baş verir ki, mədəaltı vəz gecə ərzində qana xeyli miqdarda insulin buraxmış olur. (BBC Azeri)\nQətər böhranı neft qiymətlərinə risk yaradır


Jurnalistlərə vahid kartın verilməsi ideyası narazılıqla qarşılandı » AFN.az - Xəbər Portalı\n19:14 / 25.02.2021 1 006\nJurnalistlərə vahid kartların verilməsi ilə bağlı Medianın İnkişafı Asgentliyinin icraçı direktoru Əhməd İsmayılovun açıqlaması müzakirələrə səbəb olub. Ə.İsmayılov bildirib ki, “Medi haqqında” yeni qanun layihəsinin hazırlanması prosesində bu məsələ müzakirə edilə bilər. Jurnalistlərə vahid kartların verilməsinə ehtiyac varmı?\nMedia hüququ üzrə ekspert Ələsgər Əhmədoğlu AFN-ə açıqlamasında bildirdi ki, vahid kartların normal demokratik ölkələrdə, media azadlığı olan yerlərdə tətbiq olunması mümkün deyil: “Çünki medianın özü-özünü tənzimləməsi mexanizmi prioritetdir və dövlət qurumları hansısa formada sənəd vermir. Yəni, sənəd vermə bütün halda lisenziyalaşma anlayışına aparıb çıxarır. Belə olan halda dövlətin həmin jurnalisti qeydə alması və vahid kart verməsi demokratik yanaşmada yol verilən deyil, ancaq istisnalar var. Belə ki, Türkiyə təcrübəsində əvvəllər var idi. Jurnalistlərə əlavə üstünlüklərə görə vahid kart verilirdi. Kimsə o üstünlükdən istifadə etmək istəyirdisə o kartı alırdı. Məsələn, pulsuz nəqliyyatdan istifadə etmək, polisin telsiz sisteminə qoşulma və s. O zaman kimsə qoşula bilirdi, ancaq o demək deyildi ki, hamı qoşulurdu, könüllü idi. Ancaq indiki halda bizim təcrübəmiz onu göstərir ki, vahid kart dedikdə daha çox kontrol altına almaq nəzərdə tutulur. Onsuz da son 12 ildə KİV DF-nin fəaliyyəti müddətində gördük ki, jurnalistləri dolayı yolla özündən asılı hala salmaq, beləliklə onların gerçək funksiyasını icra etməyə mane olmaq istəyi var. Jurnalistikanın gerçək funksiyası ilk növbədə hökumətə nəzarətdir. Hökumətə nəzarəti hökumət müəyyənləşdirirsə, təbii ki, özünə sərf edənləri müəyyən edəcək. Bu aspektdən baxanda vahid kartın tətbiq olunması nə hüquqi mühitdə mümkün deyil, ona görə ki, Konstitusiya buna imkan vermir. Nə də ki, bundan sonra bu istiqamətdə qanun qəbul edilməsi normal yanaşma sayıla bilməz. Dövlət mühit yaratmalıdır, informasiya azadlığı mühitini qorumalıdır, hər kəsin informasiyaya çıxışını təmin etməlidir. Qalan məsələni izləyici, oxucu, media özü müəyyən edəcək. Nəyi oxusanız, nəyə baxsanız onun reytinqi yüksək olacaq. Kimi bəyənməsəniz o silinib gedəcək. Bu, dövlətin işi deyil, oxucu, izləyici öz ölçüsü ilə səliqə-səhman yarada bilər”.\nEkspertin fikrincə, daha əvvəllər də jurnalistlərə belə bir kart verdilər, sonra məlum oldu ki, verilməsində iştirak edənlərin bəzilərini “reketliklə” bağlı həbsə atdılar: “KİV DF-nin rəhbəri hazırda həbsdədir. Deməli, korrupsiya ilə məşğul olmaq istəyən, yaxud da hüquqa zidd işlə məşğul olmaq istəyənə hansı formada nə verirsizsə verin, əsas vicdan, ictimai nəzarət məsələsidir. Ona görə vahid kart heç nəyi həll etmir. Azərbaycan jurnalistikasında problem var. Amma jurnalistikanın problemi sadəcə içərdəki “reket jurnalistika”dedikləri kateqoriya deyil, həm də onu bəsləyən ciddi şəkildə məmur qrupu var. Hansısa formada kimlərisə kontrolda saxlamaq üçün jurnalistlərə dolayı yolla pul ötürənlər var. Bunlar varsa jurnalistikanı təmizləyə bilməzsiz”.\n“Reuters” agentliyinin əməkdaşı Nailə Balayeva isə bildirdi ki, çalışdığı agentliyin jurnalistləri adətən “Reuters”in kartları ilə fəaliyyət göstərirlər: “O cümlədən məndə bu kart var. Lakin mən Azərbaycan ərazisində bu kartla fəaliyyət göstərə bilmirəm. Çünki xarici agentliklərdə çalışan jurnalistlər çoxdan XİN-ə akkreditasiya kartları ilə işləyirlər. Bu da Azərbaycanda xarici medianın fəaliyyətini tənzimləyən qanunla tənzimlənir. Biz hər birimiz akkreditasiyadan keçirik və XİN kart verir. Bizdə iki kart var. Mən hansısa tədbirə gedəndə ikinci kartımı göstərməliyəm. Məsələn, Amerkada, İngiltərədə bizim müxbirlərimiz “Reuters”in kartları ilə işləyir”. Vahid kartların verilməsinə gəldikdə isə N. Balayeva deyir ki, vahid kartların verilməsini uğurlu ideya hesab etmir: “Məsələn, müxtəlif tədbirlər, konfranslar olur, oraya müəyyən KİV nümayəndələri buraxılır, bir qismi buraxılmır. Mən istisna etmirəm ki, bu kartların verilməsində də ayrı-seçkilik olmayacaq. KİV-in kartlardan başqa bir çox problemi var. Əgər bu problemlər həll olunsa inanmıram ki, “reket jurnalistlər” olsun, yaxud belə vəsiqədən istifadə edən jurnalistlər olsun. Yəni, bir stategiya olmalıdır, hansı ki, əsaslı inkişafa aparsın. Bu olduqdan sonra kartları tətbiq etməklə şəffaflaşma üçün hansısa addımlar atmağa ehtiyac qalmayacaq”.\nBakı metrosunda vahid kart sistemi işə düşür\nMetro və avtobuslarda vahid kart sisteminin tətbiqi başladı-FOTO


Magistraturaya qəbul qaydaları DƏYİŞİR – MediaZona.Az\n“Dövlət İmtahan Mərkəzi bütün istiqamətlər üzrə imtahanların daha obyektiv və şəffaf keçirilməsi məqsədilə mütəmadi olaraq müxtəlif layihələr həyata keçirir, imtahanlarda istifadə olunan tapşırıqlar bazasını, habelə bilik və bacarıqların daha dəqiq yoxlanılmasına imkan verən qiymətləndirmə alətlərini təkmilləşdirir, yeni formatda yoxlama-ölçmə materiallarından istifadəyə üstünlük verir”.\nBu barədə Dövlət İmtahan Mərkəzinin Direktorlar Şurasının sədri Məleykə Abbaszadə “Magistr” jurnalının 1-ci nömrəsində yer alan “Ön söz”ündə bildirib. DİM sədri qeyd edib ki, ali təhsilin magistratura səviyyəsinə qəbul mexanizminin daha da təkmilləşdirilməsi, imtahanda istifadə olunan yoxlama-ölçmə materiallarının etibarlılıq səviyyəsininin yüksəldilməsi üçün hər il cari ildə keçirilən imtahanların nəticələrinin elmi-statistik təhlili də aparılır.\nMagistraturaya qəbul imtahanının, son iki ildə olduğu kimi, DİM tərəfindən mərkəzləşdirilmiş qaydada beynəlxalq təcrübəyə uyğun yalnız bir mərhələdə keçirilməsi və imtahanda məntiqi təfəkkürün, informatika və xarici dil üzrə biliklərin yoxlanılması nəzərdə tutulur. Növbəti imtahanda da bakalavrların bu sahələr üzrə biliklərinin yoxlanılması üçün qiymətləndirmə aləti olaraq test üsulundan istifadə olunacaq. DİM 2022/2023-cü tədris ili üçün də test imtahanını iki dəfə – bir dəfə fevral və ya mart ayında, ikinci dəfə isə may və ya iyun ayında təşkil etməyi planlaşdırır.\n“Magistr” jurnalının bu sayında magistraturaya qəbul qaydaları, eyni zamanda məntiqi təfəkkürün yoxlanılması, xarici dillər və informatika üzrə qəbul imtahanı proqramları, eləcə də məntiqi təfəkkürün yoxlanılması üzrə izahlı test tapşırığı nümunələri təqdim edilir. Magistraturaya qəbul elanı, məntiqi təfəkkürün yoxlanılması, informatika və xarici dillər üzrə test modelləri, ixtisaslaşma seçimi cədvəli və digər zəruri materiallar isə jurnalın növbəti saylarında dərc olunacaqdır”.\n← 2022-ci il “Şuşa İli” elan edildi – SƏRƏNCAM\nVeterandan külli miqdarda rüşvət alan həbs edildi →


Gürcüstanda elektrik stansiyasının sipərlərinin açılması Kürün Azərbaycan hissəsinə təhlükə yaradacaqmı? -Rəsmi mövqe - Trend.Az\nGürcüstanda elektrik stansiyasının sipərlərinin açılması Kürün Azərbaycan hissəsinə təhlükə yaradacaqmı? -Rəsmi mövqe\nCəmiyyət Materials 1 İyul 2015 14:35\nGürcüstanın Ətraf Mühit və Təbii Sərvətlər Nazirliyi tərəfindən Kürdəki Ortaçala hidroelektrrik stansiyada sipərlərin açılması Kürün Azərbaycandanm keçən hissəsində suyun səviyyəsinin ciddi şəkildə yüksəlməsinə səbəb olmayacaq.\nGürcüstanın Ətraf Mühit və Təbii Sərvətlər Nazirliyi tərəfindən Kürdəki Ortaçala hidroelektrik stansiyasında sipərlərin açılması Kürün Azərbaycandan keçən hissəsində suyun səviyyəsinin ciddi şəkildə yüksəlməsinə səbəb olmayacaq. Bu barədə Trend-ə Azərbaycanın Ekologiya və Təbii Sərvətlər Nazirliyindən məlumat verilib.\nNazirlikdən bildirilib ki, Kür çayında aprel-may aylarında müşahidə edilən gursululuq dövründən sonra hazırda səviyyə sabitdir: "Ola bilər ki, sipərlərin açılması ilə əlaqədar suyun səviyyəsi qalxsın. Amma bu, ciddi səviyyədə artım ola bilməz. Çünki Kürün səviyyəsi indi yüksək deyil".\nNazirlikdən deyilib ki, Gürcüstanda iyunun 13-də Kür çayında baş verən daşqın zamanı da Kürün Azərbaycan hissəsində suyun səviyyəsi aşağı olmuşdu: "Həmin zaman da artımlar Azərbaycana ciddi təsir göstərməmişdi. İndi də Kürdə gursululuq dövründən sonra "aşağı səviyyə" dövrü müşahidə edilir. Buna görə də hər hansı ciddi artımın baş verməsi gözlənilən deyil".\nXatırladaq ki, dünən Gürcüstanın Ətraf Mühit və Təbii Sərvətlər Nazirliyi Kürdəki Ortaçala hidro elektrik stansiyasında suyun səviyyəsini minimuma endirmək üçün sipərləri açıb.


6 GB RAM-la təchiz edilmiş HTC U11 ABŞ-da satışa çıxır | Mir.az\n6 GB RAM-la təchiz edilmiş HTC U11 ABŞ-da satışa çıxır\n“HTC”, Amerika bazarına daha güclü bir U11 modeli ilə girəcək. Sabah ABŞ-da sifarişləri alınmağa başlayacaq olan HTC U11, 6 GB RAM və 128 GB yaddaş sahəsinə sahib olacaq.\n“HTC”nin, yeni flaqmanı U11 modeli diqqətləri üzərinə çəkməyi bacardı. Satış qrafiki ilə şirkəti məmnun edən U11, Edge Sense xüsusiyyəti ilə ön plana çıxır. HTC-nin 64 GB olaraq bazara təqdim etdiyi U11-in 128 GB daxili yaddaş və 6GB RAM-a sahib versiyası sabah etibarı ilə Amerikada satışa çıxacaq.\nBir çox şirkətin ABŞ bazarı üçün smartfonlarda 4GB-dan çox RAM təqdim etməkdən çəkindikləri bir dövrdə HTC çox cəsur davranaraq ABŞ üçün HTC U11-in 6 GB RAM-a sahib versiyasını satışa təqdim edir. 128 GB yaddaş sahəsi ilə gələcək olan bu model üçün və mavi, gümüş, qara və qırmızı rəng variantları təqdim ediləcək.\nHTC U11, 128 GB versiyası 64 GB-lıq versiyadan 80 dollar daha çox, yəni 729 dollara satılacaq. HTC, 25 iyuldan 7 avqusta qədər U11 128 GB-lıq məhsul ardıcıllığının yanında istehlakçıların aşağı qiymətə iki köhnə smatfon da satın almalarını təmin edəcək. HTC U Ultra, 499 dollar (normal qiymətin 250 dollar altında), HTC 10 isə 399 dollar(normal qiymətin 100 dollar altında) qiymətlərlə satılacaq.\nSatışda olduğu ölkələrdə HTC-nin məmnun edəcək bir qrafikə çatan HTC U11-in yeni versiyası baxaq Amerikalı istifadəçilərdən necə bir maraq görəcək.


“Dastan” brendi yeni kolleksiyada\nİçərişəhər Ənənəvi İncəsənət Mərkəzinin “Dastan” brendinin “Şirvanşahlar” kolleksiyasının təqdimat mərasimi keçirilib.\nMuzTv.az Azərtaca istinadən xəbər verir ki, mərasimdə “İçərişəhər” Dövlət Tarix-Memarlıq Qoruğu İdarəsinin rəisi Əsgər Ələkbərov çıxış edərək Ənənəvi İncəsənət Mərkəzi barədə məlumat verib. Bildirib ki, rəhbərlik etdiyi idarənin və Ənənəvi İncəsənət üzrə Şahzadə Məktəbinin birgə layihəsi olan İçərişəhər Ənənəvi İncəsənət Mərkəzi Heydər Əliyev Fondunun təşəbbüsü və dəstəyi ilə 2012-ci ilin oktyabr ayından etibarən tədris və sənətkarlıq mərkəzi kimi fəaliyyət göstərir. Azərbaycanın zəngin ənənəvi incəsənət irsinin öyrənilməsinə və canlandırılmasına xidmət edən bu mərkəz “İçərişəhər” Dövlət Tarix-Memarlıq Qoruğu İdarəsinin fəaliyyətində rəhbər tutduğu “Canlı tarix” konsepsiyası çərçivəsində yaradılıb.\n“Şirvanşahlar” kolleksiyası IX-XVI əsrlərdə Azərbaycan ərazisində hökmranlıq etmiş Şirvanşahlar dövlətinin zəngin mədəniyyətini bütün əzəməti ilə özündə əks etdirir.\nƏsas məqsəd Azərbaycanın zəngin milli-mədəni irsinə uyğun ənənəvi naxışların müasir üsullarla işlənərək yeni dizaynlı məhsulların istehsalına və bu məhsulların beynəlxalq səviyyədə təbliğinə nail olmaqdan ibarətdir. Ə.Ələkbərov layihənin reallaşdırılmasında Azərbaycan Respublikasının Birinci vitse-prezidenti, Heydər Əliyev Fondunun prezidenti Mehriban Əliyevanın əvəzsiz rolunu vurğulayaraq, göstərilən dəstəyə görə minnətdarlığını bildirib.\nQeyd edək ki, brendin məhsulları keçən il XV Azərbaycan Beynəlxalq Turizm və Səyahətlər sərgisində, Londonda Şahzadə Fond Qalereyasında, Fransada “Azərbaycan şəhərciyi”, habelə “ITB Berlin” sərgilərində nümayiş etdirilib.\n671 - nəfər baxıb


İnfarkt riskini iki dəfə azaldan qidalar - Hürriyyət\nEv Sağlamlıq İnfarkt riskini iki dəfə azaldan qidalar\nİnfarkt riskini iki dəfə azaldan qidalar\n11:55 - 15 Dekabr, 2020\nMütəxəssislər pəhrizə müntəzəm daxil olan bir sıra qidaların infarkt riskini iki dəfə azaldacağını müəyyənləşdiriblər. Bu barədə nəticələr “Focus” jurnalında yazılıb. Nəşrdə diyetaya daxil edilməsi tövsiyə olunan 12 qidanın siyahısı qeyd olunur: zeytun yağı, yaşıl çay, sarımsaq, tünd şokolad, pomidor, avokado, yağlı balıq, paxlalı bitkilər, dənli bitkilər, giləmeyvə, qoz-fındıq və yarpaqlı tərəvəzlər.\nMütəxəssislər bildirir ki, zeytun yağı, pomidor və giləmeyvə içərisində antioksidantların mövcudluğu bu məhsulların ürəyə müsbət təsir göstərməsinə, xolesterol səviyyəsini azaltmasına, bədəndəki iltihablı proseslərin aradan qaldırılmasına kömək edir. Öz növbəsində avokado, badam, yağlı balıqlarda olan tək doymamış yağ turşuları ürək üçün faydalıdır.\nYarpaqlı tərəvəzlər, ispanaq, İsveçrə qarğıdalısı, kahı və kələmdə olan vitaminlər və minerallar damarların işini yaxşılaşdırır, taxıl bitkiləri damarları daha elastik edir. Sarımsaq tərkibində olan allisin maddəsinə görə qan laxtalanmasının qarşısını ala bilir, yaşıl çay damarlarda yağ əmələ gəlməsini azaldır, qara şokolad damar kalsifikasiyası və işemik ürək xəstəliyi riskini azaldır.\nƏvvəlki məqaləKoronavirus xəstələri ictimai nəqliyyatda “super yoluxdurucuya” çevrilir\nNövbəti məqalədə“Ana Tanrıça Kybele” heykəli 60 ildən sonra Türkiyəyə gətirilib\nRusiyada aksiya öncəsi kütləvi həbslər başladı\n14:30 - 22 Yanvar, 2021\n14:20 - 22 Yanvar, 2021\n14:13 - 22 Yanvar, 2021\nYunanıstanda hərbi islahat! Türkiyə sərhədi və Egey adalarında…\n14:05 - 22 Yanvar, 2021


Poroşenko Aİ-ni Şərq Tərəfdaşlığı ölkələrinə Avropa perspektivlərini daha dəqiq təqdim etməyə çağırıb - Report.az\nPoroşenko Aİ-ni Şərq Tərəfdaşlığı ölkələrinə Avropa perspektivlərini daha dəqiq təqdim etməyə çağırıb Poroşenko Aİ-ni Şərq Tərəfdaşlığı ölkələrinə Avropa perspektivlərini daha dəqiq təqdim etməyə çağırıb 14 May, 2015 17:51 Bakı. 14 may. REPORT.AZ/ Ukrayna prezidenti Pyotr Poroşenko və Avropa Şurasının prezidenti Donald Tusk Aaxendə keçirilən görüşdə Riqadakı Şərq Tərəfdaşlığı sammitinə hazırlığı və Donbassdakı vəziyyəti müzakirə edib. "Report" Ukrayna prezidentinin rəsmi saytına istinadən xəbər verir ki, P.Poroşenko Ukraynanın sülh yolu ilə tənzimlənmə və Minsk müqavilələrinin yerinə yetirilməsi məsələlərində Avropa İttifaqı və ABŞ arasında hərəkətlərin daha böyük koordinasiyasına ehtiyac duyur.Pyotr Poroşenko və Donald Tusk vizasız rejimin tətbiq edilməsi üzrə fəaliyyət planına dair Ukraynanın öhdəliklərinin yerinə yetirilməsi vəziyyətini müzakirə ediblər. P.Poroşenko qeyd edib ki, Ukrayna Riqadakı Şərq Tərəfdaşlığı sammitində onun avrointeqrasiya yolunda hərəkətlərinə müsbət qiymət veriləcəyinə və Ukrayna vətəndaşları üçün vizasız rejim perspektivlərinin açılmasına ümid edir.Ukrayna prezidenti Aİ-ni Şərq Tərəfdaşlığı ölkələrinə Avropa perspektivlərini daha dəqiq təqdim etməyə çağırıb. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Kərkükdə gərginlik | TRT Azerbaycan\nİraq Kürd Regional Rəhbərliyi (İKRR) Təhlükəsizlik Agentliyi İraq ordusu və Haşdi Şabinin Kərkükdə hərbi yığınaq etdiyini, neft quyuları və hərbi hava limanlarına nəzarəti planlaşdırdığını iddia etdi.\n13.10.2017 ~ 31.07.2018\nTəhlükəsizlik Agentliyinin “Twitter” hesabında yer tutan açılamada “İraq ordusu və Haşdi Şabinin Kərkükün cəbundakı Bəşir kəndi və Tazəhurmatu qəsəbəsinə tank, top, hummer və digər ağır zirəhlilərlə yığıncaq etdiyi müəyyənləşdirildi” ifadəsi yer tutub.\nAçıqlamada İraq ordusu və Haşdi Şabinin şəhərin cənubuna etdiyi hərbi yığıncağın səbəbinin Peşmergənin nəzarətindəki neft quyuları, hava limanı və hərbi bazaları ələ keçirmək olduğu irəli sürülüb.\nAyrıca açıqlamada Peşmergə ilə İraq ordusu və Haşdi şabi qüvvələri arasındakı ə-məsafənin 3 km olduğu bəyan edilib.\nKərkük Qərb Cəbhəsinin Peşmergə komandiri Kamal Kərküki isə Anadolu xəbər agentliyinə verdiyi bəyanatda Haşdi Şabinin cənubun bölgəsindən irəliləməyə başladıqlarını təsdiqləyərək, bölgədə hərbi gərginlik olduğunu söyləyib.\nKərküki bütün Peşmergə qüvvələrinin mövqelərdə yerləşdiyini, ehtimal olunan bir müdaxilənin isə cavabsız qoymayacaqlarını dilə gətirib.\nŞəhər mərkəzində son vəziyyət haqqında isə Kərküki deyib ki, vətəndaşlardan bəziləri əllərinə silah götürüblər, onlar Haşdi Şabinin şəhərə girməsinin əleyhinə olduqlarını bildiriblər.\nİraqın Baş naziri Heydər Əl-İbadi mövzuya dair yaydığı bəyanatda xalqa atəş açmayacaqlarını və kürdlərlə qarşıdurma başlatmayacaqlarını bildirmişdi.\nDigər tərəfdən Baş nazir Heydər Əl-İbadinin üzvü olduğu İraq İslami Dava Partiyasının Kərkükdəki bürosuna silahlı hücum olub.\nKərkük polis idarəsi hücumda can itkisinin olmadığını bildirib.\nEtiketlәr: Peşmergə , Haşdi Şabi , İraq Kürd Regional Rəhbərliyi\nİran İraqdan müharibə təzminatı tələb edir\nİran İraqdan 1,1 trilyon dollar məbləğindəki müharibə təzminatını tələb edir.\nCim Mattisdən Münbiç açıqlaması\nABŞ Müdafiə naziri Cim Mattis Türkiyə və ABŞ hərbçilərinin Münbiçdə birgə nəzarət fəaliyyəti üçün lazımi təlimlərin 3 gün ərzində başlayacağını açıqladı.\nİsrail polisi Məscidül-Əqsanın qapısındakı fələstinlilərə müdaxilə etdi\nİsrail polisi Məscidül-Əqsanın Esbat qapısında toplaşan fələstinliləri dağıtdı.\nRusiya ABŞ-a nota göndərdi\nRusiya Xarici İşlər Nazirliyindən verilən yazılı açıqlamada bildirilir...\nSiirt-Pervari Yazlıca-Herekol dağı bölgəsində 4 terrorçu zərərsizləşdirildi 18.08.18 06:38:00\nİsrail polisi Məscidül-Əqsanın qapısındakı fələstinlilərə müdaxilə etdi 18.08.18 07:41:00\nABŞ Suriya üçün ayırdığı 230 milyon dollarlıq fondu dayandırdı 18.08.18 07:14:00


“Azərbaycan bu tarixin ilk səhifəsini yazan ölkə olacaq”\n2015-ci ildə Bakıda keçiriləcək Avropa Oyunları Əlaqələndirmə Komitəsinin oktyabrın 28-də ikinci toplantısı keçirilib. Apasport.az-ın AzərTAc-a istinadən məlumatına görə, Avropa Oyunlarını yüksək səviyyədə keçirmək üçün yaradılan Təşkilat Komitəsinin sədri Mehriban Əliyeva toplantıda iştirak edib.\nToplantıya sədrlik edən Avropa Oyunları üzrə Təşkilat Komitəsinin sədri Mehriban Əliyeva bildirib ki, bu oyunlar ölkəmiz üçün etimad, yeni imkanlar və çox böyük öhdəlik deməkdir: “Bu gün Azərbaycan idman ölkəsi kimi tanınır və bizim ölkəmizdə mötəbər yarışların keçirilməsi bir ənənə halını almışdır. Azərbaycanda mütəmadi olaraq Avropa və dünya çempionatları keçirilir. Həm bizim qonaqlar, həm də mütəxəssislər bu tədbirlərin yüksək səviyyədə keçirildiyini təsdiqləyirlər. Azərbaycanda keçiriləcək birinci Avropa Oyunları Avropa idman hərəkatında yeni dövrün başlanğıcı, Azərbaycan isə bu tarixin ilk səhifəsini yazan ölkə olacaq. Bir daha qeyd etmək istərdim ki, Azərbaycan xalqı bu oyunları dəyərləndirir və ölkəmizin Avropa idmanının tarixində çox böyük rol oynayacağı bu oyunlarla bağlı məsuliyyətini dərk edir. Eyni zamanda, Azərbaycan hökuməti oyunlara hərtərəfli dəstək verir, onun uğurla keçməsi və Avropa idmançılarının parlaq çıxışları üçün əlindən gələni edir”.\nMehriban Əliyeva Avropa Oyunlarının Əlaqələndirmə Komitəsinin birinci iclasından sonra keçən dövrdə bir çox nailiyyətlərin əldə edildiyini vurğulayaraq bildirib ki, bugünkü iclasda görülən işlər haqqında təfərrüatlı təqdimatlar olacaqdır. Artıq idman yarışlarının cədvəl layihəsi tərtib olunmuş, oyunlarda iştirak edəcək rəsmilərin, idmançıların, həmçinin medalların sayı və yarışların baş tutacağı günlər nəzərdən keçirilib. İdman tədbirlərinin təşkil olunacağı məkanların siyahısı tamamlanıb, maliyyə məsələləri təhlil olunub.\nMehriban Əliyeva çıxışında Olimpiya şəhərciyində aparılan işlər haqqında da danışıb. Qeyd edib ki, media şəhərciyinin inşa ediləcəyi yer müəyyən olunmuş, Avropa Olimpiya Oyunlarının rəsmi internet saytının ilkin versiyası yaradılıb, kommunikasiya strategiyası işlənilib, oyunların yayımı məsələsi ilə bağlı razılıq əldə edilib.\nBakı şəhərinin oyunlara hazırlıq səviyyəsinin mühüm əhəmiyyət daşıdığını deyən Mehriban Əliyeva bu gün Azərbaycan paytaxtının inkişafı ilə bağlı layihələrin icra olunduğunu, yeni aeroportun inşa edildiyini, istirahət məkanlarının, parkların salındığını diqqətə çatdırıb.\nMehriban Əliyeva qalan müddətdə bütün əlaqəli qurumlar arasında sıx əməkdaşlığın təmin olunmasının vacibliyini bildirib və Avropa Oyunlarının yüksək səviyyədə keçəcəyinə əminliyini ifadə edib.\nSonra çıxış edən Avropa Olimpiya Komitəsinin prezidenti Patrik Hikki Avropa Oyunlarının Təşkilat Komitəsinin sədri Mehriban Əliyevanın rəhbərliyi ilə həyata keçirilən işləri yüksək qiymətləndirib və qarşıda duran vəzifələrlə bağlı fikirlərini bildirib.


1. Upbeat Ukulele Background Music - That Positive Feeling by Alumo\n2. Future Technology - Royalty Free Music | Commercial Background Music | Audiojungle\nHəqiqi dedektiv - True detective - 2-ci mövsüm haqqında audio podkast.\nFon musiqisi - Leonard Cohen - Nevermind\nBu pyesin cümlələri arasında özlərini gülərüz göstərən, lakin kədərli keçmişə və ümidsiz dərəcədə tənha olan obrazlarla tanış ola bilərsiniz. Borclarını ödəmək üçün başda möhtəşəm dərəcədə gözəl olan albalı bağlı malikənələrini satmaq məcburiyyətində olan Qayev ailəsi, düşdükləri bu qəribə vəziyyəti qəbul edə bilmirlər. Çexovun bu pyesi bu gün də dünyanın bir çox yerində, bir çox dilində səhənələşdirilir və teatr tamaşaları formasında izləyicilərlə görüşə gəlir.\nThe Green Ray - Jules Verne Зеленый Луч - Жюль Верн\nMorninq Post qəzetinin yaşıl şüa haqqında olan yazısını oxuyandan sonra, gənc və cazibədar şotland xanımı Yelena Kempbell, onun üçün əmiləri tərəfindən nəzərdə tutulan toyu təxirə salıb, yaşıl şüa ovuna çıxır. Məqalədə bu şüanın insanın ağlına və ruhuna olan möhtəşəm dərəcədə müsbət təsirindən bəhs olunur və onu görənlərin uzunmüddətli xoşbəxtliyə nail olduqları qeyd edilir. Bu macərada Yelenanı əmiləri Sem və Sib Melvil, geoloq tanışları və təsadüfən tanış olacaqları rəssam müşayət edir. Onlar bu yolda müxtəlif fırtınaları və maneələri aşaraq, iradələrini əsl sınağa çəkəcəklər və həqiqi mənliklərini, xoşbəxtliklərini tapanadək təslim olmayacaqlar.\nJack London - Theft Джек Лондон - Кража\nMarqaret Çalmers, 27 yaşlı, yetkin, gözəl bir qadın. Bu gözəl xanım lazım olanda intellektual və dünya görüşü zəngin və bəzən də xudbin birisinin, lazım olanda da qadınsı kimliyinin ehtivası olan emosional və incə şəxsiyyətin daşıyıcısına çevrilə bilir. O, Tomminin anası, Tomun arvadıdır. Atası kapitalistlərin şahıdır. Hovard Noks isə, bəlkə də başqa şərtlərin diktəsi altında gözəl bir şair ola bilərdi, lakin iş elə gətirib ki, gəlib siyasətçi olub. Özü də elə bir siyasətçi ki, adəti üzrə olmayaraq bütün insanlığı, cəmiyyəti və ən əsası Amerikanın sadə və zəhmətkeş xalqını sidq-ürəkdən sevir. Boş yerə o, dəfələrlə xəyalpərəst olararaq adlandırılmır. Ona görə o, amerikalıların ən əsas problemini - dolanışıq problemini həll etmək istəyir. Əks cəbhədə isə çirkli oyunları ilə Amerikanı uçuruma aparan siyasətçilər və kapitalistlər var. Onların arasında yaranan bu mübarizə sadə insanların yuxuda olarkən görmədikləri, eşidmədikləri elə çətin mübarizədi…\n- Rypejakten 2013 - K-391 feat. Ine Julia\n- What So Not - High You Are (Branchez Remix)\nABŞ yazıçısı Kurt Vonnequtun absurd janrda yazılan "5 nömrəli sallaqxana" əsəri Billi Piliqrim adlı obrazın Tralfamador planetindən olan yadplanetlilər tərəfindən oğurlanması və onun zamanda olan səyahətlərindən bəhs edən əsərdir. Biz oxucu olaraq Billi ilə birlikdə onun bütün həyat fazalarını yaşayır və ən əsası İkinci dünya müharibəsində ABŞ-lı müharibə əsiri kimi Drezdenin bombalanmasının şahidi oluruq.\nBloq yazıları və audio podkastlar:\n1. Sun Tzu - Müharibə sənəti\n2. Deniel Pink - Conni Bankonun macəraları\n3. Filip Dik - Ubik\n4. Kurt Vonnequt - Titanın sirenaları\n5. Kurt Vonnequt - Allah canınızı sağ eləsin, Cənab Rozuoter\n6. Xan Abdulla - Məsihin qanı\n8. Firon - Фараон\n9. Məni heç vaxt buraxma


A.Morua "Yad qadına məktublar"-20 (Son) » Qadin.Net ~ İlk milli qadın portalı\nSevməyin iki fərqli manerası\nBir dəfə Viktor Hüqonun yanında həyat barədə və həyatda ən çox nəyin vacib olmasına dair söhbət düşəndə yazıçı demişdi ki, onun fikrincə, həyatda həqiqətən qiymətli olan şey nə şöhrətdir, nə sərvətdir, nə də talant; ən vacibi sevmək və sevilmək, sevimli olmaq imkanıdır. Və o, haqlı idi. O şeyi ki, bizi sevən, bizə qəlbən bağlı olan adamla bölüşməyimiz mümkün deyil, deməli, həmin şey bizimçün heç bir dəyər kəsb etmir. Əgər biz ona qarşılıqlı cavab vermiriksə, onda bu sevgi də bizə çox az sevinc gətirəcək. Qətiyyən zərurət yoxdur ki, bizi sevən adamların sayı lap çox olsun. Mən daim o fikirdə olmuşam ki, ən kiçik şəhərcikdə də özünü xoşbəxt hiss edə bilərsən; əgər yanında iki-üç sadiq dostun olsa, onda bu xoşbəxtlik hətta haradasa, Saxara vadisində də mümkündür. Yaxud əksinə, hər hansı dövlət başçısı yaxud dünya şöhrətli bir artist çətin ki, xoşbəxtliyi dərk etsin–əgər yanlarında maskanı çıxarıb atmağın mümkün olduğu ən azından bircə canlı məxluq, bircə ürək sirdaşları yoxdursa. Bax, elə buna görə də görkəmli adamların həyatında onların dostlarının, arvadlarının, sevgililərinin oynadıqları rol bu qədər böyükdür.\n"Mən elə yalqızam ki",–müşayiətçilərin bütöv bir dəstəsi ilə əhatə olunmuş, bütün dünyanın tanıdığı məşhur bir adam mənə şikayətlənirdi. Sevgi–oğul sevgisi, ər-arvad sevgisi, yaxud dostluqdan yaranmış sevgi tənhalığın buxovlarını qırır.\nLakin sevməyin iki fərqli manerası mövcuddur. Birincisi, sevdiklərini özün üçün sevirsən, ayrı cür desək, başqa adamlara onların sənə verdiyi sevginin əvəzində bağlılıq hiss edirsən. Elə qadınlar var ki, öz ərlərini son dərəcə səmimi məhəbbətlə sevirlər, çünki ərləri onların ətrafında etibarlı ab-hava yaradır, onları qayğı ilə əhatə edir və onlara sevinc gətirir. Lakin qadınlar onu yalnız ona görə sevir ki, onsuz necə yaşayacaqlarını təsəvvür etmirlər. Belə ər onlar üçün zəruridir; onların özlərinin də, uşaqlarının da xoşbəxtliyinin qayğısını çəkir; o, onların həyatının başlıca dayağı, əsas sütunudur. Lakin ərin öz həyatı onları çox az məşğul edir; onlar heç vaxt özlərinə sual vermirlər ki, onun ayrı istəkləri, başqa ehtiyacları varmı; onun öz qısa ömrünü onların səadəti üçün xərcləməsinə təbii yanaşırlar.\nBu cür ərlər və sevgililər də həmçinin kifayət qədərdir: onlar qadını ondan ötrü sevirlər ki, qadın onlar üçün heç nəyi əsirgəmir və onlar hətta qadının ürəyinə boylanmağa heç vaxt cəhd də göstərmirlər. Uşaqlar, demək olar ki, öz valideynlərini məhz bu cür sevirlər. Onlar üçün ata o adamdır ki, ona həmişə arxayın ola bilərsən; ana daim mərhəmətli və sadiq məsləhətçidir. Amma valideynlərin qayğı yükünü\nyüngülləşdirmək barədə ciddi düşünən çoxmu uşaq var? Bax mən özü üçün, özündən ötrü sevgi deyəndə bunu nəzərdə tuturam.\nBaşqasını onun özündən ötrü sevmək ondan nə aldığın barədə yox, ona nə verdiyin barədə düşünməkdir. Bundan ötrü öz ömrünü onun ömrü ilə elə sıx bağlamalısınız ki, onun hisslərini elə ürəkdən bölüşməlisiniz ki, onun xoşbəxtliyi həm də sizinki olsun. Elə düşünməyin ki, belə sevgi nadir şeydir.\nBir çox valideynlər öz uğurlarından daha çox uşaqlarının uğurlarına sevinirlər. Mən ərlə arvadın bir-biri üçün yaşadığı çoxlu cütlüklər tanıyırdım. Ən yüksək dostluğa aid çoxlu nümunə var. Belə bir dostluq nümunəsini Balzak özünün "Ponse" və "Allahsızın ibadəti" əsərlərində təsvir edib. Həqiqi dostluqda qayğıkeşlik tələbkarlıqdan qat-qat çoxdur və mən bunu başqaları üçün sevgi adlandırıram.\nTəmənnasız məhəbbətin vacib özəlliyi ondan ibarətdir ki, o özü üçün sevgi və ya sadiqliklə müqayisədə daha çox xoşbəxtlik gətirməyə qabildir. Nədən ötrü? Ondan ötrü ki, insan məhz bu cür yaranıb: özünü unutmaqla o, əslində, xoşbəxtlik əldə edir. Nə qədər ki yalnız özün haqqında düşünürsən, nə vaxtacan ki şübhə və məmnuniyyətsizliyin girdabında yaşayırsan, düşüncələr səni bir an da rahat buraxmır: "Mən həyatda bacara bildiyim hər şeyə nail olmuşammı? Məni hazırda düşdüyüm vəziyyətə gətirən hansı səhvim oldu? Mənim barəmdə nə düşünürlər? Məni sevirlərmi?"\nElə ki başqa kişi (yaxud qadın) sənin həyatının başlıca dayağına, əsas sütununa çevrilir, onda hər şey öz qaydasına düşür. Bizim borcumuz nədədir? Sevdiyin adamın xoşbəxtliyini təşkil etməkdə. Həmin dəqiqədən etibarən həyat məna kəsb etməyə başlayır və bu məna həmin gündən onun özəyinə çevrilir. İnamla bəxş olunan təsvirəgəlməz, ifadəolunmaz rahatlıq həzzi, təəssüf ki, hamı üçün əlçatan deyil. Lakin dünyəvi bağlılıq da dadlı və qiymətlidir. Əlvida.\nSonrakı peşmanlıq haqqında\nBu günlərdə baxdığım bir film məni bərk həyəcanlandırdı. Bu, müflisləşən və öz uşaqlarının himayəsində yaşayan yaşlı ər-arvad cütlüyünün adi həyatı barədədir. Filmin qəhrəmanları, hər şeydən göründüyü kimi, çox yaxşı adamlardır, onların övladları–digər uşaqlardan zərrəcə əskik deyil. Amma hər şey hədsiz dərəcədə pis alınır. Yaşlı nəsil cavanların həyatını çətinləşdirir, mehriban münasibətlər vaxt ötdükcə korlanır. Valideynlərdə ədəb çatışmır, uşaqlarda səbr. Kürəkənlər və gəlinlər qan qohumluğu ilə bağlı olmadıqları qocalara dözməkdən imtina edirlər. Nəhayət, ananı qocalar evinə göndərirlər. Qarı elə orada da ölür.\nKinoteatrdan çıxarkən mən vicdan əzabı barədə düşündüm. Şübhə etməyə bilərsiniz: valideynləri öləndən sonra vicdan əzabı uşaqlara rahatlıq verməyəcək, onları mütləq didib-parçalayacaq. Nə qədər ki bizə doğma olan adamlar sağdır, biz onlarla müxtəlif cür rəftar edirik–gah onlara qarşı diqqətli olur, gah da bilaixtiyar əsəbi münasibət göstəririk. Biz onları sevirik, amma eyni zamanda onların nöqsanları bizi təngə gətirib zəhləmizi tökür, çox vaxt da həyatımızı çətinləşdirir. Bizim öz istəklərimiz, öz arzularımız var və aydın olanda ki, bəs biz istəyən şeylər bizi sevənlərin arzularıyla çəp gəlir, onda öz vicdanımızı satmağa başlayırıq. Özümüzə təskinlik veririk: "Əlbəttə, o (ata, yaxud ana) əzab çəkəcək, amma daha mən özümü daimi olaraq qurban verə bilmərəm ki. Üstəlik də, növbəti dəfə daha xoş sözlər söyləməklə, daha mülayim münasibət göstərməklə bu mənasız incikliyi yumşaldıb aradan qaldıraram".\nBu cür haqq-hesablar aparmaqla, vurub-çıxmaqla biz ölümü nəzərdən qaçırırıq. Ölüm isə öz vaxtında gəlir və artıq heç nəyi düzəldə bilməzsən. Bax elə onda da sonrakı peşmançılıq dövrü başlanır. Ölüm bizimçün yalnız gecikmiş təəssüf hissi qoyaraq bizi həmişəlik tərk edən adamların zəif cəhətlərini unutmağa məcbur edir. İndi isə biz öz doğmalarımızı görmək imkanından ömürlük məhrum olanda\nonların əvvəllər bizə zəhlətökən, yaxud səfeh kimi görünən hərəkət və davranışları, söhbət və danışıqları xüsusi riqqət və kədər doğurur. Biz əbədi olaraq o dünyaya köçənləri təsirləndirə və sakitləşdirə biləcək və bizdən, demək olar ki, heç bir səy tələb etməyən şeylər barəsində düşünməyə başlayırıq.\nMatəm libasına bürünmüş oğul düşünür: "İkicə kəlmə xoş sözlə onun kefini açmaq, bir neçə dəqiqəliyə baş çəkmək üçün yanına qaçmaq, yaxud zəng vurmaq nə çətin iş idi ki? İkicə sətirlik məktub yazıb göndərsəydim, atamın üzü bütün gün sevincindən işıq saçardı. Mənsə, onsuz da, təngə gətirdiyim qadınla daha bir neçə dəqiqəni bir yerdə olmaq üçün atamı bu sevincdən məhrum etmişdim.\nHər şeyə vaxt çatırdı: rəislərə yazmağa da, dostlara yazmağa da, amma öz atama yazmaq üçün vaxt tapa bilmirdim. Halbuki, onu bütün varlığımla sevirdim…"\nMən vəhşilərin eynən ibtidai adamlar sayağı ölülərdən qorxmaları və onları sakitləşdirmək üçün cəhd etmələri, onlara qurban gətirmələri barədə oxuyanda qətiyyən təəccüblənmirəm. Bu doğrudur ki, ölülər yuxularda geri qayıdırlar və öz vaxtında onların həyatını bədbəxt etmiş diriləri didib-parçalayırlar. Bununla əlaqədar Anatol Fransın ən gözəl romanlarından biri olan "Teatr əhvalatı"-nı yaxud\nŞatobrianın xanım de Dyuranın vəfatından sonra yazdığı etirafı oxuyun. Şatobrian xanım de Dyuranın sadiq dostluğuna dəfələrlə soyuq etinasızlıqla və güclə gizlədilən qıcıqla cavab vermişdi: "Bu alicənab xanımı itirəndən sonra… mən heç cür sakitləşə bilmirəm; mənə son dərəcə sadiq olan bu böyük ürək sahibini tez-tez məyus etməyimin peşmançılığını çəkirəm, göz yaşı içində indi özümü səbatsızlıqda\nməzəmmət edirəm. Öz hərəkətlərimizə diqqət yetirməyimizin vaxtıdır! Unutmayaq ki, həyatımızı yolunda qurban verməyə hazır olduğumuz yaxınlarımıza dərindən bağlılıq hiss etməklə yanaşı, həm də onların varlığını zəhərləməyə qabilik. Dostlarımız qəbrə köçəndən sonra biz axı onların qarşısında öz günahımızı necə yuya bilərik? Bizim bu faydasız təəssüflərimiz, bu sonrakı peşmançılıqlarımız sağlığında onların qəlbinə vurduğumuz yaralara məlhəm ola bilərmi? Onlar öləndən sonra bizim axıtdığımız göz yaşlarındansa, həyatda bizim təbəssümümüzü görməyi daha üstün tutardılar".\nGəlin, vicdan əzabı çəkə-çəkə onların kölgələrinə əbəs yerə təklif etdiyimiz həmin o mehribanlığı dirilərin özlərinə göstərməkdən imtina etməyək. Bunu heç vaxt yaddan çıxartmayın, querida və əgər görüş qismətimiz olsa, onda mənim kimi bir qocanı təəssüfləndirərək özünüz üçün sonrakı peşmanlığın təməlini qoymayın. Əlvida.\nKral olmaq istəyən adam\nKiplinq "Kral olmaq istəyən adam" adlı əla bir hekayə yazıb. Bu bir irland avantüristinin–Kiplinqin Kafiristan adlandırdığı və çox az adamın tanıdığı hansısa ölkədə kral olmağı qarşısına məqsəd qoymuş son dərəcə qoçaq və cəsur bir əsgərin əhvalatıdır. Diqqət yetirin ki, yarımvəhşi xalqların mövcudluğunu yada salsaq və ingilis səyyahı Brukun yaxın keçmişdə Saravakanın racəsi olduğunu düşünsək, onda bu fikir heç də məntiqsiz görünmür.\nƏvvəlcə hər şey qəhrəmanın istədiyi kimi gedir. Öz sərrast atəşləri sayəsində o, heç vaxt tüfəng görməmiş dağlıları heyrətə salır, qorxudur və özünə tabe edir. Təzəlikcə bir yaşayış yerinin hakimi olan kimi o, həmin yerin sakinlərini yeni müharibəyə təhrik edir və bir unter-zabit olaraq ətrafında məğlubedilməz qoşun toplayır. Hakimiyyəti yavaş-yavaş genişlənir, yerli sakinlər onu, az qala, Allah sayır və tabe olub qarşısında təzim edirlər. Tezliklə bu qoçaq arzu etdiyi kimi, artıq böyük bir ərazidə kral olur.\nƏgər yerli qadınlar onu şirnikdirib yoldan çıxartmasaydılar, elə kral olaraq da qalacaqdı. Belə ki, o fikirləşir: axı kral niyə də evlənməsin? Öz arzusunu kahinlərə bildirir, kahinlər isə cavabında yalnız başlarını bulayırlar: "Bəyəm Allah da bəşər qızıyla izdivaca girə bilərmi?" Lakin kral artıq öz seçimini etmişdi: yerli gözəl onun arvadı olacaqdı. Nikah mərasimindən sonra kral qızı qucaqlamağa və öpməyə\ncəhd edir. Bərk qorxmuş qız kralı var gücüylə dişləyir, qan fışqırır. Bu, qiyam üçün bəhanədir. "Sən Allah deyilsən, sən–adicə insansan!" və təbəələri onu uçuruma atırlar.\nBu, insan nəslinin özü qədər qədim bir əhvalatdır; onun ilk rüşeymlərinə biz hələ Samson və Dalila haqqındakı pritçada rast gəlmişik. Qədim əsatirin bu qədər uzunömürlü olmasında təəccüb doğuracaq heç nə yoxdur, çünki son dərəcə gerçəkdir. Başqaları üzərində ağalıq etməyə can atan adam həyatın adi sevinclərindən imtina etməyi bacarmalıdır. Rəhbər ona nə qədər çətin də olsa, asketliyə,\ntərki-dünyalığa ehtiyac duyur. Adamlar onların maraq və əyləncələrini bölüşəni xoşlayır, amma beləsinə nadir halda hörmət qoyurlar.\nBiz hər birimiz öz departamentində balaca bir ağa olmuş və orada bir vəzifədən digərinə adlamış (çünki onlar suyu üfürə-üfürə içən işgüzar adamlar, ağıllı hakimlər idilər) xeyli cavan tanıyırıq. Parlamentin deputatı qismində Parisə düşən bu adamlar yeni həyat tərzinin şirnikdirmələrinə uydular. Bizdə bu cür Samsonların pusqusunda dayanmış Dalilalar sarıdan qıtlıq-filan yoxdur. Kifayət qədər tez bir müddətdə xadimin indiyə qədərki təvazökarlığında dəvətli naharlara, gecə əyləncələrinə həvəs peyda olur. Əgər o, təbiətən səxavətli və alicənabdırsa, onda nəzakətə nəzakətlə də cavab verəcək; bütün bunlar isə ucuz başa gəlmir. Tezliklə o artıq bir gecəyə o qədər pul xərcləyir ki, əvvəllər bu pul onun bir ayına bəs edirdi. Və bir halda ki onun ixtiyarında sərfəli vəzifələr var, onda həmin vəzifələri ondan satın almağa hazır olan varlı pirat da tapılır. Dalila yeni peyda olmuş Samsonu dilə tutmağa başlayır ki, bəs əlverişli təklifi qəbul etsin. Sabah onun təbəələri aşkar edəcəklər ki, o, cəmi-cümlətanı, adamdır, hələ üstəlik də, son dərəcə səbatsız, qeyri-sabit bir adam. Uçurumdan da arxayın ola bilərsiniz. Ey mənim qəlbimin yad qadını, kimi nəzərdə tutduğum sizə, yəqin ki, aydındır. Əlvida.\nBayram hədiyyələri dövrü\nNəhayət, bir-birimizə hədiyyə etməyin vaxtı gəlib çatdı. Etiraf edim ki, mən bunu böyük sevinclə qarşılayıram, amma bu əsla qarşıda məni gözləyən bəxşişlərdən yana deyil (dünyada mənə məmnuniyyət bəxş edəcək az əşyalar mövcuddur), daha çox adamları hədiyyə verməyə sövq edən duyğulardan yanadır. Sevgi ilə seçilmiş hədiyyəni-hədiyyə verənin onu məhz kiminçün seçdiyinə, seçimin təkrarsızlığına və necə təqdim olunmasına əsasən–digər hədiyyələrin arasında çox asanlıqla tanıyırsan. Bax elə buna görə də bütün mümkün simvol və alleqoriyalar bayram günlərində öz daimi əhəmiyyətlərini qoruyub saxlayır. Bir çox ətirlərə müəyyən xatirələrlə, yaxud təsirli ümidlərlə bağlı məhz ona görə bu qədər ifadəli adlar qoyulur ki, onları hədiyyə edərkən birbaşa deyilməsi mümkün olmayan arzuları ifadə etmək mümkün olsun. Bu həmçinin bəzi roman və şeirlərə də aiddir: tutaq ki, hər hansı aşiq Yeni ilin yaxınlaşmasından istifadə edərək, həyata keçirmək istədiyi uydurulmuş bir əhvalatı oxumağı sevdiyi qadına təklif edir. Sent-Böv hətta öz cəhdlərini anlaşıqlı edən povesti özü yazmışdı. Üzərində kəlamlar, yaxud şeir misraları həkk olunmuş adicə şərf, yaxud cib dəsmalı əlin\nyazmağa qalxmadığı sözləri ifadə etmək gücündədir. Hədəfi dəqiq nişan almış almaz oxlar, sərrast atılmış güllələr ürəklərə daha kəsə yol tapır.\nAmma mən hədiyyə verməyi hədiyyə almaqdan daha çox xoşlayıram. Bizə əziz olan adamın üzündə onun lap çoxdan və ürəkdən arzuladığı istəyin qəfil gerçəkləşməsindən doğan sevinci görmək əsl məmnuniyyətdir! Oyuncaq vitrinlərini diqqətlə gözdən keçirib bitdə-bitdə araşdırmaq–uşaqlarımızın hələ körpə olduqları və onları xoşbəxt etmək bizim ixtiyarımızda olduğu müddətdə bundan böyük məmnuniyyət ola bilərmi! Sonradan onları hədiyyə ilə sevindirmək, təəssüf ki, artıq bizim qüvvəmiz daxilində olmur. Qadınlar isə bizim bəxtimizdən, iş hədiyyəyə çatanda özlərini lap uşaq kimi aparırlar–bu vaxt onlar üçün Şaxta baba rolunda çıxış etmək necə də xoşdur! Burada ən çətini–həmin rolun öhdəsindən uğurla gəlməkdir. Kişilər əksər halda belə düşünməyə meyillidirlər ki, qadınların xoşuna gələn şey məhz onların özlərinin bəyəndiyi şey olacaq. Amma bundan da yanlış təsəvvür ola bilməz!\nMən belə düşüncə tərzi olan filosofa heyranam və onun əsərləri külliyyatını ən ucuz xəzi xoşlayan, ən təvazökar zinət əşyalarını bəyənən, hətta sadəcə, çiçəkləri sevən qadına məmnuniyyətlə hədiyyə etməyə hazıram. Hədiyyələri hədiyyə veriləcək adamdan ötrü seçmək lazımdır, onu təqdim edəcək adamdan ötrü yox.\nDaha bir məqam: hədiyyə həqiqi hədiyyə olmalıdır, yəni onu heç bir şərt qoymadan həmişəlik istifadə üçün bağışlamaq lazımdır. Bəzi ailələrdə hədiyyəni "M.O" (müvəqqəti olaraq) bağışlayırlar. "Vermək və geri almaq məsləhət deyil". Valideynlər öz balaca oğlanlarına elektrik dəmir yolu bağışlayırlar. Sonra ata texnikadan daha yaxşı baş çıxartdığına istinad edərək oyuncaqla özü əylənməyə başlayır,\naldadılmış uşaq isə bir qıraqda dayanıb ona fikirli-fikirli göz qoyur. Başqa valideynlər uşaqlarına verdikləri hədiyyələrə göz qırpmadan nəzarət edirlər, sanki, oyuncaq yox, qiymətli və tezsınan sənət əsəridir və muzeydə olduğu kimi, onu qoruyucu məftillərlə tutmalısan.\n– Vurma kuklanı, yoxsa sındırarsan.\n– Ana, o, özünü pis aparırdı.\n– Nə gic-gic danışırsan! Bu, cansız kukladır… özü də atan ona filan qədər pul verib…\nDaha bir illüziyanın ölümü bayram gününü kədərə bürüyür.\n– Onlar əvvəl hədiyyəni verirlər,–uşaqlar şikayətlənir,–sonra elə özləri də ona toxunmağı qadağan edirlər. Oynadanda isə, ümumiyyətlə, alıb şkafda gizlədirlər.\nYeni il bayramı çox vaxt göz yaşlarıyla bitir. Unutmayaq ki, səxavət bayram ovqatının ayrılmaz hissəsidir. Hədiyyə edərkən yüz ölçüb bir biçmək və qənaətcilliyə yol vermək hədiyyə etmək deyil. Hətta ən adi hədiyyə də onun ünvanlandığı adamı yaxşı mənada heyrətə gətirə bilər, bir şərtlə ki, gərək hədiyyə verənin imkanları böyük olmasın. "Sizə bir dəstə gül hədiyyə ediləndə hesab edin ki, dünyanı sizə bağışlayıblar". Lakin varlı adam ona sağlam düşüncənin söylədiyindən bir qədər artığını bağışlamağa borcludur. Qədərindən artıq bağışlamayan adam isə kifayət qədər bağışlamamış olur.\nƏgər hədiyyə vermək özünəməxsus bir peşədirsə, hədiyyə qəbul etmək də peşədir; özü də asan peşə deyil. Burada təxəyyül zəruridir. Kim qayğıkeşliklə seçilmiş hədiyyəni qəbul etməyə, hədiyyə verənin seçim qarşısında uzun-uzadı düşüncəsini, gərgin səylərini qiymətləndirməyə qabil deyilsə, öz minnətdarlığını lazımi qaydada ifadə edə bilməz. O barədə fikirləşin ki, dostunuz sizin sevincinizi qabaqcadan duyub. Düşünün ki, o, sizdən xoş təəccüb və heyrət nidalarını çoxdan gözləyir. O ümid bəsləyir ki, hədiyyəsi haqqında hələ "sizin damınız altında uzun müddət danışacaqlar". O, sizin tərəfinizdən hədiyyənin məziyyətlərinin bütün xırdalıqları nacan müzakirə ediləcəyini eşitmək istəyir. Gözləyir ki, siz onun səxavət və zövqünün tərifini göylərə qaldıracaqsınız. Saymazyana qəbul edilən hədiyyə, bəlkə də, özlüyündə cüzi şeydir, lakin bəzən ağır faciəyə çevrilir. Azacıq cibxərcliyi olan qadın ərinə üç qalstuk alır. Əri bağlamanı açıb soruşur:\n– Bu mənimçündür? Sən gərək çoxdan biləydin ki, mən bu cür tünd naxışlı qalstuklar taxmıram. İcazə ver, indən belə bu şeyləri mən özüm seçim.\nGöz yaşları və bunu başa düşmək asandır.\nƏlbəttə, hədiyyə verəcəyin adamı özünlə xəzçinin, zərgərin, dəri qalantereyası, yaxud dəri üzlü kitab tacirinin yanına da apara bilərsən, amma bir şərtlə ki, onunla münasibətləriniz kifayət qədər yaxın olsun. Əks təqdirdə pul məsələsi hədiyyənin qüsursuzluğuna kölgə salacaq. Hədiyyəni qəbul edərkən peşmançılıq hiss edirsənsə, bunu yalançı sevinclə ört-basdır etməlisənmi? Burada iki fikir ola bilməz–\nqayğınızı çəkən adama siz mütləq məmnunluq bəxş etməlisiniz. Böyük müsibətdənsə, kiçik yalan daha yaxşıdır. Xüsusən də bu, uşaqlar tərəfindən edilən hədiyyələrə aiddir. Balacaların hədiyyəsini həmişə böyük heyrət və sevinclə qəbul etmək lazımdır.\nÖz uşaqlığımın dəhşətli bir günü yadıma düşəndə mənim hələ indi də ürəyim sıxılır. Qənaət edib topladığım kiçik məbləğə mən bacılarımdan birinə balaca uşaq ütüsü və ütüləmək üçün oyuncaq taxta almışdım. Bu şeylər ona lazım deyildi və bacım onları mənim başıma çırpdı. Həmin vaxtdan altmış il keçib, amma mən hələ də sakitləşə bilmirəm. Bu çox haqsız hərəkət idi!\n"Yazıq adamlar,–bir vaxtlar abbat Myüne deyirdi,–İki min il ərzində onlar hətta ən ağır səkkizinci günahı da dərk edə bilməyiblər". Onlar həm də yeni oyuncaqlar fikirləşə bilməyiblər. Qız uşaqları üçün kukla və mətbəx ləvazimatı, oğlan uşaqları üçün müharibə və nəqliyyat vasitələri. Vəssalam, daimi mövzu yalnız budur. Əlbəttə ki, müharibələrin xarakteri dəyişir. Və hindu qəbiləsinin silahı olan ox-yayın əvəzinə indi vitrinlərdə bombaları avtomatik şəkildə şəhər maketinin ortasına atan bombardmançı oyuncaq dəstinə rast gəlmək mümkündür. Lakin bunu tərəqqi adlandırmaq olmaz. Əvəzində kuklalar–onların bəxtindən–dəyişmir. Bax, elə məhz qadın Alenin dediyi kimi saxlanması lazım olan şeyi qoruyub saxlayır, təki kişi adam olaraq qalsın. Qoy dünyaya əmin-amanlıq bəxş etməkdə qadın bizə yardımçı olsun. Yeni iliniz mübarək, mənim əzizim. Əlvida.\nmən bu kitabı oxumuşam\nTəmənnasız məhəbbətin vacib özəlliyi ondan ibarətdir ki, o özü üçün sevgi və ya sadiqliklə müqayisədə daha çox xoşbəxtlik gətirməyə qabildir.\nQoy dünyaya əmin-amanlıq bəxş etməkdə qadın bizə yardımçı olsun.\nElə ki başqa kişi (yaxud qadın) sənin həyatının başlıca dayağına, əsas sütununa çevrilir, onda hər şey öz qaydasına düşür.\nTəşəkkür.Nə tez son oldu.


Abşeron rayonunun Pirəkəşkül avtomobil yolu yenidən qurulur VİDEO - AZƏRTAC – Azərbaycan Dövlət İnformasiya Agentliyi\nAbşeron rayonunun Pirəkəşkül avtomobil yolu yenidən qurulur VİDEO\nVətəndaşların rahat gediş-gəlişinin təmin edilməsi istiqamətində Azərbaycan Avtomobil Yolları Dövlət Agentliyi (AAYDA) tərəfindən icra edilən qəsəbələrarası avtomobil yollarının yenidənqurulması layihələri sırasında Abşeron rayonunun Pirəkəşkül avtomobil yolu layihəsi də var.\nAgentliyinin İctimaiyyətlə əlaqələr şöbəsindən AZƏRTAC-a bildirilib ki, başlanğıcını Bakı-Şamaxı-Yevlax magistral avtomobil yolunun 33-cü kilometrindən götürən və 7,3 kilometr uzunluğa malik Pirəkəşkül avtomobil yolu uzun müddət istismar olunmasına baxmayaraq əsaslı şəkildə təmir olunmayıb. Bu isə avtonəqliyyat vasitələrinin rahat hərəkətinə problemlər yaradırdı. Bu problemlərin aradan qaldırılması, Pirəkəşkül qəsəbəsinin 1,4 min əhalisinin rahat gediş-gəlişini təmin etmək məqsədilə AAYDA tərəfindən təxirəsalınmaz tədbirlərə başlanılıb.\nMəlumata əsasən, Pirəkəşkül avtomobil yolu 2 hərəkət zolaqlı olmaqla IV texniki dərəcəyə uyğun inşa edilir. Yolun hərəkət hissəsi 6 metr, çiyinlərin eni isə 2 metr təşkil edəcək. Yenidənqurma işlərinə uyğun olaraq köhnə örtük sökülür, yol yatağının yararsız qruntu qazılaraq çıxarılır, əks dolğu işləri aparılaraq yeni yol yatağı inşa olunur. Bu işlərin ardınca yol əsasının inşasına başlanılacaq. Əsasın alt və üst layının tikintisi 70 min kubmetrdən artıq həcmdə icra olunacaq.\nBundan başqa, layihəyə uyğun olaraq Pirəkəşkül yolunun 1-ci kilometrində yerləşən 42 metr uzunluğa malik mövcud avtomobil körpüsünün əsaslı şəkildə təmirinə də başlanılıb.\nLayihə boyu istismar müddətini bitirmiş müxtəlif diametrli suötürücü borular yerləşir. Bu səbəbdən boruların bəzilərinin sökülərək yenidən tikilməsinə, bir hissəsinin isə təmir olunaraq işlək vəziyyətə salınmasına zərurət yaranıb. Bu çərçivədə də tikinti zamanı müvafiq işlər aparılacaq.\nTorpaq işləri yekunlaşdıqdan sonra “İnşaat Norma və Qaydaları”nın tələblərinə əsasən yolun asfaltlanması işlərinə başlanılacaq, əlaqələndirici bitum səpilməklə yola alt və üst lay olmaqla yeni asfalt-beton örtüyü döşənəcək. Asfalt-beton örtüyünün döşənməsi işləri yolun 40 min kvadratmetrindən çox sahəsində aparılacaq. Bunun üçün əraziyə lazımi sayda canlı qüvvə və texnika cəlb edilib.\nAZERTAG.AZ :Abşeron rayonunun Pirəkəşkül avtomobil yolu yenidən qurulur VİDEO


Tərləmək hansı xəstəliklərin əlamətidir? – Yenicag.Az\nAna Səhifə Sağlamlıq Tərləmək hansı xəstəliklərin əlamətidir?\nTərləmək hansı xəstəliklərin əlamətidir?\nYeni Çağ Media Qrupu – Dekabr 30, 2018 - 12:00\nTərləmə bədən səthində yerləşən tər vəziləri tərəfindən duzlu mayenin ifrazına deyilir.\nBu orqanizmin normal fizioloji funksiyasıdır. Onun əsas vəzifəsi bədən səthini soyuq saxlamaq və hərarəti tənzimləməkdir. Bununla yanaşı tər vasitəsilə bədən şlaklardan təmizlənir. Tərləmənin səviyyəsi insanda olan tər vəzilərinin sayından asılıdır.\nBəzi insanlarda digərlərindən daha çox tər vəziləri ola bilər ki, bu da onlarda tərləmənin daha intensiv olması deməkdir.\nBu vəz qadınlarda kişilərə nisbətən daha çoxdur. Amma kişilərdə onlar daha aktivdirlər. Tər vəziləri cinsi yetkinlik dövründə özlərinin tam aktiv səviyyəsinə çatırlar.\nÜmumiyyətlə tərləmə 2 cür olur: ümumi tərləmə və müəyyən nahiyyələrin tərləməsi.\nÜmumi tərləmə qalxanabənzər vəzi xəstəlikləri, şəkər xəstəliyi, xərçəng, böyrək üstü vəzin şişləri, alkoqol istifadəsi və bəzi dərmanların istifadəsi nəticəsində çoxala bilər. Bunlar müalicə olunarsa tərləmə problem də aradan qalxacaqdır. Bədənin müəyyən nahiyyələrinin tərləməsi zamanı isə qoltuq, əl, ayaq, baş dərisi kimi nahiyyələrdə həddən artıq tərləmə halı yaranır. Yenicag.az medicina-ya istinadən xəbər verir ki, bəzi hallarda səbəbsiz tərləmək bir çox xəstəliklərin xəbərçisi ola bilər. Bunlara aşağıdakıları aid etmək olar:\n– Kəskin revmatik hərarət\n– HİV infeksiyası\n– Karsinoid sindrom\n– Hodgkin xəstəliyi\n– Xroniki leykemiya\n– Birincili qaraciyər xərçəngi\n– Ürək infarktı\n– Ağciyər emboliyası\n– Sol ürək çatışmazlığı\n– Dempinq sindromu


Şəmkirə icra başçısı təyin olunan Rəşad Tağıyevin DOSYESİ | 1news.az | Xəbərlər\nQafar Ağayev14:09 - 14 / 09 / 2021\nPrezident İlham Əliyevin Sərəncamı ilə Rəşad Ənvər oğlu Tağıyev Şəmkir Rayon İcra Hakimiyyətinin başçısı təyin edilib.\n1news.az icra başçısı təyin olunan Rəşad Tağıyev haqqında məlumatları təqdim edir:\nRəşad Tağıyev, 1981-ci ildə Neftçala rayonunda anadan olub. Bakı Dövlət Universitetinin Hüquq fakültəsini “Hüquqşünaslıq” ixtisası üzrə bitirib. Taras Şevçenko adına Kiyev Milli Universitetində "Korporativ hüquq" üzrə magistr elmi-ixtisas dərəcəsi alıb. 2003-2007-ci illərdə Azərbaycan Respublikasının İqtisadi İnkişaf Nazirliyində məsləhətçi, aparıcı məsləhətçi, baş məsləhətçi vəzifələrində çalışıb. 2007-2013-cü illərdə “Ata Konsaltinq” MMC-də İdarə heyətinin üzvü-Hüquqi məsələlər üzrə sədr müavini və “Konsaltinq-AZ” MMC-də Baş direktorun müavini kimi fəaliyyət göstərib. 2013-2015-ci illərdə Bakı Şəhəri üzrə Təhsil İdarəsinin İnsan resursları sektorunun müdiri, 2015-2018-ci illərdə Bakı Şəhəri üzrə Təhsil İdarəsinin müdir müavini vəzifələrində çalışıb. Təhsil nazirinin 28 dekabr 2018-ci il tarixli əmrinə əsasən, Bakı Şəhəri üzrə Təhsil İdarəsinin müdiri vəzifəsinə təyin edilib.\n14 dekabr 2020-ci ildə Təhsil naziri Emin Əmrullayevin müvafiq əmri ilə Bakı Şəhəri üzrə Təhsil İdarəsinin müdiri Rəşad Tağıyev Təhsil Nazirliyinin Ümumi təhsilin təşkili və idarəolunması şöbəsinin müdiri vəzifəsinə təyin olunub.


Azərbaycanda mindən artıq YENİ EV VƏ BİNA TİKİLƏCƏK\n2019-cu ilin birinci yarısında Azərbaycanda mindən artıq yaşayış evinin tikintisinə icazə verilib. Qeyd edək ki, Tikinti və Şəhərsalma Məcəlləsinə əsasən, yaşayış (fərdi) evlərin tikintisi icazə ilə deyil, məlumatlandıma icraatı ilə həyata keçirilir.\nFED.az xəbər verir ki, cari ilin yanvar-iyun aylarında respublikanın bütün şəhər və rayonlarında 1 112 ədəd fərdi evin tkintisi ilə bağlı məlumatlandırma icraatı qeydə alınıb.\nEləcə də bax: 248 mənzil satışa çıxarıldı - AYLIQ 129 MANATDAN ÖDƏNİŞ\nFərdi evlərin böyük hissəsi Bakıda inşa edilir\nFərdi evlərin böyük яksəriyyəti Bakı şəhərinin payına düşür. Belə ki, 683 fərdi ev Bakıda, 429 ev isə digər şəhər və rayonlarda tikiləcək.\nBakıda ən çox fərdi ev Sabunçu rayonunda inşa edilir. Bu ilin əvvəlindən qeydə alınan evlərin 380-ə yaxını bu rayonun payına düşür. Paytaxtda fərdi ev tikintisinin intensivliyinə görə, sonrakı yerləri Xəzər və Suraxanı rayonları tutur. Xəzər rayonunda 109 fərdi ev, Suraxanıda isə 90 fərdi evin tikintisi üçün icazə alınıb.\nPaytaxtdan sonra bu il fərdi evlərin tikintisi ilə bağlı ən çox icazə Sumqayıt və Qubada qeydə alınıb. Sumqayıtda təqribən 80, Qubada isə 60 fərd evin tikintisi nəzərdə tutulub. Son vaxtlaradək bu sahədə ən aktiv rayonlardan sayılan Qəbələdə 40-a yaxın, Şəmaxıda isə 35 evin tikintisi qeydə alınıb. Sonrakı yerləri hərəyə 20 fərdi ev göstəricisi ilə Gədəbəy, Siyəzən və İsmayıllı tutur.\n1 və 2 mərtəbəli evlər üstünlük təşkil edir\nGözlənildiyi kimi, fərdi evlərin böyük hissəsi - 98%-i 1-2 mərtəbəlilərdir. Bu ilin əvvəlindən tikintisinə icazə verilmiş evlərin 570-i 1 mərtəbəli, 528-i isə 2 mərtəbəlilərdir. 3 mərtəbəli fərdi evlərin sayı isə azdır – cəmi 14 ev.\nMansarda və zirzəmilər\nSon illər fərdi ev tikintisində baş verən dəyişikliklər və müşahidə edilən trendlər özünü tikinti icazələrində də göstərir. Belə ki, bu ilin əvvəlindən indiyədək qeydə alınan hər 6 fərdi evdən biri mansarda ilə tikilir. 1 mərtəbəli evlərin tikintisində mansardadan daha çx istifadə edilir – 128 ev və ya bütün 1 mərtəbəli evlərin 22%-i. Görünür, ev sahibləri bu üsulla evin faydalı sahəsini artırmağa çalışırlar. 2 mərtəbəli evlərdə belə problem olmadığına görə, mansardadan istifadə edənlər də azdır- ümumilikdə cəmi 53 evdə və ya bütün evlərin 10%-də mansarda nəzərdə tutulur.\nİkinci maraqlı məqam – zirzəmilərdir. Tikintisinə icazə verilmiş hər 10 fərdi evdən 1-də zirzəmi nəzərdə tutulur – ümumilikdə 110 ev.\nYaşayış binaları üçün icazələr\nTikintilərin Dövlət Reyestrinin məlumatlarına görə, 2019-cu ilin əvvəlindən indiyədək Bakı şəhərində 31 yaşayış kompleksinin tikintisinə icazə verilib. Bu icazə çərçivəsində paytaxtda ümumilikdə 52 çoxmənzilli yaşayış binası inşa ediləcək.\nİcazələrin 7-si Mənzil İnşaatı Dövlət Agentliyinə (MİDA), 12-si isə pilot layihələrə verilib. MİDA-nın xətti ilə bu icazələr çərçivəsində 20 binanın inşası nəzərdə tutulur.\nPilota layihələr əsasən paytaxtın Nəsimi və Nərimanov rayonlarındadır. Bu rayonların hər birində 5 yaşayış binasının inşası gözlənilir. Bundan başqa, Səbail və Sabunçuda pilot layihələr çəçivəsində hərəyə bir bina inşa ediləcək.\nBakının ayrı-ayrı rayonlarda tikintinin intensivliyinə gəlincə, Nəsimi və Nərimanov rayonlarının hər birində 7 bina tikiləcək. Binaqədidə 5, Yasamalda isə 4 yaşayış binasının tikintisi üçün icazə alınıb.\n“Tekfen” şirkəti “SOCAR Polymer”in 10 faiz səhmini aldı\n9 aylıq ödəmə balansındakı azalmalar nədən yaranıb? - EKSPERT\nAzərbaycanın turizm xidmətləri üzrə müsbət saldo – 50 MİLYON DOLLARA ÇATIB


Bir parameciumun hüceyrə membranı varmı? Bir cuticle və bir hüceyrə membranı arasındakı fərq nədir? 2020\nBir parameciumun hüceyrə membranı varmı? Bir cuticle və bir hüceyrə membranı arasındakı fərq nədir?\nBir hüceyrəli orqanizm və ya çox hüceyrəli bir orqanizmin bir hissəsi olmağından asılı olmayaraq bütün hüceyrələr bir hüceyrə membranına sahibdirlər. Membranın əsas səbəbi suyun bu membran vasitəsilə (içəridə və ya xaricində) hərəkətinin qarşısını almaqdır. Neytral lipidlərin bir bilipid membranı ilə daşınması normal olaraq məhdudlaşdırılmır, lakin bütün qütb (yüklü) molekullar konsentrat gradients, ion mübadiləsi və ya hormonal tənzimləmə kimi müxtəlif mexanizmlərlə tənzimlənən nəqliyyat kanalları ilə hərəkət etməlidirlər.\n"Pellicle", hüceyrə divarına bənzər bir quruluşdur ki, oradakı bayraqlar və ya cilia kimi nəqliyyat sistemlərini ləkələyir və hüceyrəni kimyəvi dəyişikliklərdən və ya qurumasından qoruyur.\nBir parameciumun (endoplazma) içərisi çevik bir hüceyrə membranı ilə əhatə olunmuşdur, xarici tərəfi ektoplazmadır, içərisində çevik cilia vahid uzunluqla lövbərlənir.\nParamecium-a öz formasını verən cuticle, daha sərt, lakin çevik bir xarici təbəqədir. Cilia cuticle vasitəsilə uzanır. Bu quruluşların qatlanması siliyenin lövbərlənməsinə, trichosistlərin yerləşməsinə və daha çox maye sitoplazma və hüceyrə orqanellələrinin yerləşməsinə imkan verir.\nBu quruluşların əlaqəsi haqqında tapdığım ən yaxşı rəsm aşağıda göstərilmişdir və Paramecium tədqiqatının tarixini də izah edən Paramecium morfologiyasından irəli gəlir.\nAşağıdakı diaqram nəzərdən keçirdiyim 50-dən ən aydın rəsmdir.\nHüceyrə membranının və pellikulanın hər zaman qeyd olunmadığını görəcəksiniz.


Nash Grier və FiancG © Taylor Giavasis ilk övladlarını gözləyirlər - Gəlinlər - 2021\nNash Grier və FiancG © Taylor Giavasis ilk övladlarını gözləyirlər\nBu il Vine çevrilmiş YouTube ulduzu Nash Grier üçün sürprizlərin bir-iki punchudur: Birincisi, sevgilisi Taylor Giavasis ilə nişanlandığını açıqladı. İndi baba olmaq yolunda olduğunu paylaşır.\n21 yaşındakı sosial mediada çalışan, Giavasis ilə etdiyi foto çəkilişdən göründüyü görüntünü yayımlayaraq, İnstagram-da hamiləlik elanı etdi. Bir fotoşəkil ikisini birlikdə bir sahəyə çəkir və başlıq "1 + 1 = 3." Giavasis öz İnstaqram hesabında hamilə qarınını göstərən fərqli bir görüntü yayımladı və başlıqda "xatırlaya biləcəyim qədər" ana olmaq istədiyini yazdı.\n"Həmişə hamiləlikdən və analıqdan gələn sevincdən / gücdən məmnun qalmışam. Belə bir hədiyyə yaşamağımdan qürur duyuram. Nash və aldığım sevgi və dəstək bizi yer üzündəki ən şanslı insanlar kimi hiss etdi. Gələcəyə ümidlə baxırıq və səyahətimizin qalan hissəsini bölüşürük "dedi.\nGrier və Giavasis də danışdılar Əyləncə axşamı Həyatlarında yeni bir fəsil üçün həyəcanlarını bölüşərək hamiləlik elanı ilə əlaqədar bir az daha çox.\n"Həyatımızın növbəti hissəsinə başlamağımızdan həyəcanlandıq! Son bir neçə il ərzində bir-birlərimizlə birlikdə olmağımızdan çox xoşbəxtlik hissi keçirdik və dünyaya yeni bir həyat gətirdiyimizi eşitməkdən olduqca həyəcanlandıq. ! " onlar dedilər. "Aldığımız sevgi və dəstək bizi yer üzündəki ən şanslı insanlar kimi hiss etdi. Gələcəyə ümidlə baxırıq və qalan səyahətimizi sizinlə bölüşürük."\nO, böyük planlar quran yeganə YouTube ulduzu deyil. Gigi Gorgeous nişanlandı və keçən il şirin bir təklif videosu paylaşdı.\nGrier, üç həftə əvvəl üzük şəkli ilə Giavasisə təklif etdiyini ortaya qoydu. "Bəli dedi" dedi. Müğənni Shawn Mendes və Olimpiya gimnastı Laurie Hernandez kimi celebsdən onlayn olaraq təbriklər aldı.\nDaha çox Gör: Toydan əvvəl hamilə qalsanız nə etməli (// www.brides.com/story/pregnant-before-your-wedding}\nAçıq bir bar istəmiriksə seçimlərimiz nədir?\nNouvelle Amsale Gelin Payızı 2019\nŞahzadə Eduard Adasında açıq ürəkli bir toy\nBu Cəsarətli Gəlin Bir Yuta Kanyonundakı 400 Toy ayağında Düyünü Bağladı\nCopyright 2021 \_ Gəlinlər - toy haqqında hər şey - fikirlər, planlaşdırma, nişan, bal ayı, moda və gözəllik \_ Nash Grier və FiancG © Taylor Giavasis ilk övladlarını gözləyirlər


Qadınların açıq-saçıq geyimləri kişilərin ölümünə səbəb olur » İmmunitet.az xəsətəliklərlə mübarizə aparan tibbi portal\nQadınların açıq-saçıq geyimləri kişilərin ölümünə səbəb olur\nTarix: 5 yanvar 2017\nBaxış sayı: 7 035\nQadınların açıq-saçıq geyimləri kişilərin ölümünə səbəb olur.\nQadın gözəlliyinin kişi beyninə təsiri narkotik qəbulundan sonra beyində əmələ gələn ləzzət hissi ilə eyni təsirə malikdir. İstədiyi kimi geyinib-gəzmək qadının haqqıdır, burada bir problem yoxdur. Problem belə geyimli qadınları küçədə görən kişilərdə meydana çıxır. Belə ki, açıq-saçıq geyimli qadınları görən kişilərin cinsi həvəsi artır ki, bundan qaçmaq mümkün deyil. Amma təbii haldır ki, həvəsi oyanıb deyə kişi küçədə kiminləsə cinsi əlaqəyə girə bilməz.\nSeksoloqların araşdırmaları müasir qadınların açıq-saçıq geyimlərinin kişilərin xəstələnməsinə və hətta ölümünə səbəb olduqlarını təsdiq edirlər. Onların araşdırmaları cinsi həvəs oyandığı zaman cinsi aktın baş tutmaması kişilərdə prostatitin, impotensiyanın, prostat vəzin xərçənginin əmələ gəlməsinə səbəb olduğunu təsdiqləyib. Çünki ereksiya zamanı cinsi əlaqəyə girməmək ,kişilərdə patoloji dəyişikliklərin əmələ gəlməsinə səbəb olur.\nMütəxəssislər müsəlman ölkələrində yaşayan kişilərin bu cür problemlərlə yaşamadığını və həmin ölkələrdə yaşayan kişilərin prostat vəzi xəstəlikləri ilə üzləşmədiklərini qeyd edirlər.\nKişilərin istədikləri zaman, istədikləri yerdə öz həvəslərinin öldürə bilməkləri mümkün olan iş deyil. Amma müasir dünyanın dəbi və qadınların geyimi onların ölümünə səbəb ola bilir.\nPsixioloji xəstəliklər / Kişi xəstəlikləri\nKişilərin cinsi fəallığının bel ölçüləri ilə əlaqəsi olduğunu bilirdinizmi?\nQadının cəzası çılpaq halda küçədə…\nCinsi fəaliyyəti artıran bitkilər\n"Qadınların açıq-saçıq geyimləri kişilərin ölümünə səbəb olur" haqqında müzakirə


Qasımov Avropa çempionu oldu, Səfərovla Abdullayeva bürünc medal qazandı - Olimpiya Idman NövləriOlimpiya Idman Növləri\nQasımov Avropa çempionu oldu, Səfərovla Abdullayeva bürünc medal qazandı\n28 noyabr 2015 / 21:33 Baxış sayı: 936\nPortuqaliyanın Odivellas şəhərində keçirilən 2016 Rio-De-Janeyro yay paralimpiya oyunlarına son reytinq xalı qazandıran Avropa çempionatının 2-ci günündə Azərbaycan Respublikası Milli Paralimpiya Komitəsinin cüdo idman növü üzrə idmançıları – 57 kq çəki dərəcəsində Səbinə Abdullayeva, 63 kq çəki dərəcəsində Afaq Sultanova, 73 kq çəki dərəcəsində Ramil Qasımov, 81 kq çəki dərəcəsində Rövşən Səfərov və 90 kq çəki dərəcəsində Ramin Əliyev tatamidə öz güclərini sınayıblar. Allsport.az xəbər verir ki, bütün rəqiblərinə qalib gələn Ramil Qasımov Avropa çempionu adını qazanıb.\nRövşən Səfərovla Səbinə Abdullayeva yalnız finalda uduzaraq, gümüş medala sahib çıxıb.\nAfaq Sultanova isə Avropa çempionatının bürünc mükafatına sahib olub.\nEyni zamanda Macarıstanda keçirilən poverliftinq idman növü üzrə açıq Avropa çempionatının son günündə 107+ kq çəki dərəcəsində idmançımız Məhərrəm Əliyev yarışa qatılacaq.\nXatırladırıq ki, poverliftinq idman növü üzrə Gündüz İsmayılov qızı, Elşən Hüseynov gümüş, Əhməd Razm Azar isə bürünc medal qazanıb.\nCüdo idman növü üzrə isə İlham Zəkiyev qızıl (bununla İlham 6-cı dəfə Avropa çempionu adına laiq görülüb), Bayram Mustafayev qızıl, Ramin İbrahimov isə gümüş medala sahib olublar.


Zərdab rayonunun Bəyimli qəsəbəsinə yeni çəkilmiş qaz xəttinin açılışı olub - Xəbərlər - ZƏRDAB RAYON Icra Hakimiyyəti\nZərdab rayonunun Bəyimli qəsəbəsinə yeni çəkilmiş qaz xəttinin açılışı olub\n28 noyabr 2019-cu il tarixdə Zərdab rayonunun Bəyimli qəsəbəsinə yeni çəkilmiş qaz xəttinin açılış mərasimi keçirilmişdir. Qəsəbədə 24564 paqonometr daşıyıcı və paylayıcı xətt çəkilmişdir. Qaz pilətələrinin quraşdırıldığı məsafəyə qədər çəkilmiş qaz xətti 106 abonentə xidmət edəcəkdir.\nAçılış mərasimində çıxış edən Zərdab Rayon İcra Hakimiyyəti başçısının birinci müavini Rəhman Feyzullayev qəsəbə sakinlərini mühüm hadisə münasibətilə təbrik etmişdir. Bildirmişdir ki, beləliklə rayonun 38-ci yaşayış məntəqəsi təbii qazla təchiz edilir. Qeyd edilmişdir ki, Ulu öndər Heydər Əliyev tərəfindən əsası qoyulan sosial-iqtisadi siyasət bu gün möhtərəm Prezidentimiz cənab İlham Əliyev tərəfindən uğurla davam və inkişaf etdirilir.\nMərasimdə çıxış edən qəsəbə sakinləri əhalinin sosial problemlərinin həllinə göstərilən diqqət və qayğıya görə ölkə rəhbərliyinə minnətdarlıqlarını bildirmişlər.\nSonra qaz xəttinin çəkilişi işlərində fəallıq göstərən işçilərə hədiyyələr təqdim olunmuşdur. Sonda mavi yanacağın verilişini bildirən rəmzi məşəl alovlandırılmışdır. Açılış mərasimində “Azəriqaz” İstehsalat Birliyinin nümayəndəsi Hüseyn Şirinov iştirak və çıxış etmişdir.